title: Sasha Cohen

text: Cohen tunnetaan erittäin lahjakkaana luistelijana. Hänen voimistelijataustansa on ollut hyötyä, sillä yksi Cohenin tunnusmerkeistä on hänen erinomainen notkeutensa. Hänen vaakojensa sanotaan olevan luistelumaailman parhaita juuri notkeuden ja asentojen hallinnan vuoksi. Hän on ainoa luistelija, joka on saanut tason +3 vaaoilleen uudessa pisteytysjärjestelmässä. Cohen tunnetaan myös vaikeista asennoista pirueteissa. Viime aikoina hän on lisännyt Bielmann-piruetin repertuaariinsa.


title: Sasha Cohen

text:
Cohen päätti olla kilpailematta kaudella 2006-2007 ja kiertää Stars on Ice -kiertueen mukana. Nettisivuillaan hän kertoo mahdollisesti palaavansa kilpailuihin kaudella 2008–2009 ja vuoden 2010 Vancouverin olympialaisiin.
__notoc__


title: Sasha Cohen

text: Cohen on myös kokeillut näyttelemistä. Hän esittää pienroolia live-elokuvassa "" ja teki cameo-roolin Las Vegasin kolmannen tuotantokauden 22. jaksossa. Lisäksi hän on näytellyt elokuvassa Moondance Alexander.


title: Too Sophisticated

text: Too Sophisticated on seinäjokelainen 1990-luvun alkupuolella perustettu glam-, hard- ja street rock -yhtye. Sen perustivat Raise, Juffe ja Mike DeLight. Aluksi Mike soitti bassoa, mutta pian basson varteen tuli Viki Rock ja Mike siirtyi soittamaan kitaraa Raisen kanssa. Sopivien soittajien löytymisen jälkeen yhtye yritti löytää kokoonpanoon laulajaa. Usean kokelaan jälkeen yhtyeen laulajaksi löytyi Sativa Sunrise ja Too Sophisticatedin kokoonpano oli valmis. Se on pysyi muuttumattomana Sativan löytämisen jälkeen lukuun ottamatta 1990-luvun puoliväliä, jolloin Kossu Koski The Stingers , Jeff Bailey´s Racing Team korvasi Juffea rummuissa hetken aikaa, vuoteen 2017 asti, jolloin Kossu liittyi jälleen bändin rumpaliksi.


title: Kosteusvoide

text: Kosteusvoide on kosmeettinen tuote, jota käytetään kosteuttamaan ihon pintakerrosta, jotta ihosta tulisi pehmeämpi ja kimmoisampi. Tyypillisesti kosteusvoiteet sisältävät


title: Kosteusvoide

text: Eri kosteusvoiteita suositellaan erityisesti eri kohtiin kehoa: kasvoihin, vartalolle, käsiin tai jalkoihin. Käsiin käytettävän aineen on tärkeää imeytyä nopeasti, eikä se saa jäädä tahmeaksi. Jaloissa ihon pintakerros on paksuin, ja jalkatuotteissa onkin muita enemmän hygroskooppisia aineita, kuten ureaa. Kasvoissa käytettävään tuotteeseen saatetaan lisätä uv-säteilyltä suojaavia ainesosia.


title: Kosteusvoide

text: Kosteusvoiteen on havaittu aiheuttavan karvattomille rotilla ihosyöpää, mutta samaa vaikutusta ihmisiin ei ole ainakaan vielä todettu.


title: Hunky Dory

text: Hunky Dory on englantilaisen popmuusikko David Bowien soolouran neljäs albumi ja se julkaistiin 17. joulukuuta 1971. Levy äänitettiin Trident Studiossa Lontoossa huhtikuussa 1971 ja sen tuottivat Ken Scott ja David Bowie.


title: Hunky Dory

text: Levyä on luonnehdittu osin glam rockiksi, mutta levyllä kuuluu paljon vaikutteita folkista. Levyllä on myös kunnianosoituksia Bowien henkilökohtaisille suosikkimuusikoille Lou Reedille (kappale "Queen Bitch") ja Bob Dylanille (kappale "Song for Bob Dylan"). Kappale Kooks taas on osoitettu hänen pojalleen Zowie Bowielle.


title: Hunky Dory

text: Kriitikot kehuivat levyä, mutta alkuun se ei menestynyt listoilla. Seuraavana vuonna 1972, Bowien lyödessä läpi albumillaan "The Rise and Fall of Ziggy Stardust and the Spiders from Mars", myös "Hunky Dory" nousi listoille Britanniassa. Samoin single "Life on Mars?" nousi Britannian listalle vasta kesäkuussa 1973.


title: Hunky Dory

text:
Herman's Hermits -yhtyeestä tunnettu Peter Noone julkaisi singlenä oman versionsa kappaleesta "Oh! You Pretty Things" huhtikuussa 1971. Bowie oli alun perin kirjoittanut kappaleen nimenomaan Noonelle.
Menestyssingle "Life on Mars?:in" on puolestaan coveroinut muun muassa Hector albumillaan "Hectorock I" (1974) nimellä "Sudenkorento". Uusintapainoksen bonuskappaleet (Rykodisc 1990)


title: Reinhold Svento

text: Reinhold Konstantin Svento (vuoteen 1938 Sventorzetski; 24. heinäkuuta 1881 Pietari, Venäjän keisarikunta – 30. maaliskuuta 1973 Lappeenranta) oli suomalainen poliitikko, joka toimi 1922–1945 Suomen Sosialidemokraattisen Puolueen (SDP) ja 1945–1948 Suomen Kansan Demokraattisen Liiton (SKDL) kansanedustajana, 1944–1948 toisena ulkoasiainministerinä kolmessa hallituksessa sekä 1948–1951 Suomen lähettiläänä Bernissä. Helsingin kaupunginvaltuustoonkin kuulunut Svento toimi myös viidesti presidentin valitsijamiehenä.


title: Reinhold Svento

text: Sventorzetski suoritti tuomarintutkinnon Pietarin yliopistossa vuonna 1907, ja valmistuttuaan hän työskenteli muun muassa kenraalikuvernöörin kansliassa, mutta joutui eroamaan virastaan vuonna 1914 kenraalikuvernööri Franz Seynin vaatimuksesta. Sisällissodan jälkeen sosiaalidemokraatti Sventorzetski toimi useiden SDP:n lehtien toimittajana. Vaaleissa 1922 hänet valittiin eduskuntaan Mikkelin läänin vaalipiiristä. SDP:n pää-äänenkannattaja Suomen Sosialidemokraattiin Sventorzetski kirjoitti vuosina 1918–1920 ja 1924–1944.


title: Reinhold Svento

text: Sventorzetski kuului 1920-luvulla SDP:n vasemmistoon ja niin sanottuun huplilaiseen oppositioon. Hänet valittiin SDP:n puoluetoimikuntaan vuoden 1926 puoluekokouksessa. Samana vuonna Sventorzetski vastusti puolueensa menoa hallitukseen. Maltillista oppositiota 1930-luvullakin edustanut Sventorzetski oli yksi SDP:n johtavista ulkopolitiikan asiantuntijoista. Hän kirjoitti muun muassa kirjan "Politiikan taito" (1928), jossa hän pohtii kansalaisuutta ja politiikkaa sekä tulevaisuuden kysymyksiä.


title: Reinhold Svento

text: Svento kannatti jo 1920-luvulta alkaen niin sanottua punamultayhteistyötä. Vuonna 1937 hän julkaisi kirjan "Työmies ja talonpoika", jossa hän piti SDP:n ja Maalaisliiton hallitusta välttämättömänä demokraattisen yhteiskunnan säilyttämiseksi fasismin ja kommunismin paineessa. Seuraavana vuonna ilmestyi "Suomen ulkopolitiikka", jossa Svento varoitti Suomen hankalasta asemasta mahdollisen sodan syttyessä. Hän ei uskonut ideologisten seikkojen merkitykseen ulkopolitiikassa, ja kannatti neutraalia tasapainoilua suurvaltojen välillä. Syksyllä 1939 käydyissä Suomen ja Neuvostoliiton välisissä neuvotteluissa Svento vaati Suomelta ehdotonta puolueettomuutta. Talvisodan jälkeen hän piti konfliktin pääsyynä suurvaltojen imperialismia. Jatkosodan aikana Svento oli mukana rauhanopposition toiminnassa.


title: Reinhold Svento

text: Jatkosodan jälkeen Svento siirtyi SKDL:n riveihin monien muiden SDP:n puoluejohdon kanssa riitautuneiden tavoin. Ulkoministerinä ollessaan huhtikuussa 1948 Svento oli jäsenenä YYA-sopimusneuvotteluvaltuuskunnassa. Syyskuussa 1955 hän oli jäsenenä presidentti J. K. Paasikiven johtamassa valtuuskunnassa, jonka kanssa Neuvostoliitto sopi Porkkalan vuokra-alueen palautuksesta Suomelle. Julkisen uransa päätteeksi Svento kuului Suomen YK-valtuuskuntaan vuosina 1955−1958. Presidentti Urho Kekkonen jätti hänet vuoden 1958 lopulla pois Suomen YK-valtuuskunnasta, mistä hän pahoitti mielensä syvästi.


title: Reinhold Svento

text:
Reinhold Sventolla ja ensimmäisellä ulkoministerillä Carl Enckellillä oli usein tapana keskustella ja käydä kirjeenvaihtoa venäjäksi, millä he pitivät yllä kielitaitoaan. Molemmat olivat aikanaan toimineet virkamiehenä valtiosihteerinvirastossa Pietarissa. Sventon ja Enckellin asemaa J. K. Paasikiven avustajina ja neuvonantajina korosti myös se, että ulkoministeriön korkeimman virkamiehen, poliittisen osaston päällikön paikka pidettiin heidän koko ministerikautensa ajan ilman haltijaa.
Reinhold Svento sai ministerin arvonimen vuonna 1971.


title: Reinhold Svento

text: Reinhold Sventon ensimmäinen puoliso vuosina 1907–1953 oli Antti Hackzellin sisar Evi Hackzell. Heidän poikansa oli Truvor Svento, talvisodassa kaatunut lupaava säveltäjä. Heidän tyttärensä Marina avioitui kenraaliluutnantti, Mannerheim-ristin ritari Martti Miettisen kanssa. Reinhold Sventon toinen puoliso vuodesta 1968 oli Helvi Inkeri Dillström.


title: Cynthia Makris

text: Cynthia Makris on yhdysvaltalaissyntyinen, Suomessa asuva oopperalaulajatar, äänialaltaan sopraano. Hän aloitti uransa synnyinseuduillaan Coloradossa. Makrisin tunnetuin rooli on Richard Straussin Salomen nimirooli.


title: Cynthia Makris

text: Hän on esiintynyt Savonlinnan oopperajuhlilla Lady Macbethinä ja Turandotina, Suomen Kansallisoopperassa Normana sekä monissa kuuluisissa oopperataloissa maailmalla kuten La Scalassa, Covent Gardenissa, Teatro Colonissa, Baijerin valtionoopperassa, Berliinin Staatsoperissa ja Deutsche Operissa sekä Tokiossa, Rio de Janeirossa ja Sao Paolossa.


title: Bromoformi

text: Bromoformi (tribromimetaani, metyylitribromidi) on kemiallinen yhdiste, jonka kemiallinen kaava on CHBr ja CAS-numero 75-25-2. Se on normaaliolosuhteissa väritöntä nestettä, jolla on makea tuoksu. Valon ja ilman vaikutuksesta bromoformi muuttuu väriltään kellertäväksi.


title: Bromoformi

text: Bromoformia vapautuu valtameristä, ja se on ilmakehän orgaanisen bromin tärkein lähde. Se liukenee melko huonosti veteen (0,1 g/100 ml lämpötilassa 20 °C) ja haihtuu helposti ilmaan. Suurin osa ympäristöön joutuvasta bromoformista muodostuu sivutuotteena, kun klooria lisätään juomaveteen. Veden sisältäessä kloorin lisäksi luonnosta peräisin olevaa bromidia tällöin voi muodostua bromoformin lisäksi myös diklooribromimetaania (CHClBr) ja dibromikloorimetaania (CHClBr).


title: Bromoformi

text: Bromoformia ja tetrabromieteeniä (CBr) on käytetty palonestoaineena muun muassa vaahtojen kuten polyuretaanin, polyesterikuitujen ja polystyreenin suojaamiseen palamiselta.


title: Bromoformi

text: Bromoformi on yksi trihalometaaneista, joita ovat myös trifluorimetaani (CHF) eli fluoroformi (HFC-23), trikloorimetaani (CHCl) eli kloroformi ja trijodimetaani (CHI) eli jodoformi.


title: Sparkasse Vogtland Arena

text: Sparkasse Vogtland Arena on tapahtuma-areena ja mäkihyppystadion Klingenthalissa Saksassa.


title: Sparkasse Vogtland Arena

text: Hyppyrimäki avattiin 21. joulukuuta 2005 ja ensimmäinen maailmancupin osakilpailu siinä järjestettiin kaudella 2006–2007. Maailmancupin kilpailu on ollut osana Team Tour-kiertuetta. Hyppyrimäkeä on myös kutsuttu nimellä Schwarzbergschanze, koska se sijaitsee Schwarzberg -vuorella.


title: Sparkasse Vogtland Arena

text:
Mäkiennätyksen 146,5 metriä on hypännyt Michael Uhrmann 2. helmikuuta 2011. Anssi Koivuranta on hypännyt 148,5 metriä yhdistetyn kilpailussa, mutta hän kaatui hyppynsä.
Kesämäkiennätyksen 143,5 metriä ovat hypänneet Gregor Schlierenzauer, Kamil Stoch ja Maciej Kot. Epävirallista kesämäkiennätystä pitää hallussaan Vegard Haukø Sklett 147,0 metrin hypyllään, se oli kautta aikain pisin muovitukselle hypätty mäkihyppy suoritus, kunnes Dmitri Vasiljev hyppäsi 147,5 metriä RusSki Gorki Olympic Hill HS140 -mäestä.


title: Michael Ammermüller

text: Michael Ammermüller (s. 14. helmikuuta 1986 Pocking) on saksalainen autourheilija. Hän ajoi kaudella 2007 GP2-sarjassa ART Grand Prix -tallissa brasilialaisen Lucas di Grassin tallikaverina. Hänet kuitenkin erotettiin tallista kesken kauden vaisujen tuloksien takia. Hän kuitenkin palasi talliin Ranskan ja Britannian kilpailuihin.


title: Michael Ammermüller

text: Kaudella 2006 hän ajoi GP2-sarjassa Arden International-tallissa voittaen Valencian sprinttikilpailun. Samana vuonna F1:ssä hän toimi Red Bullin toisena testikuljettajana Robert Doornbosin lisäksi.


title: Michael Ammermüller

text: Ammermüller oli mukana Ranskan kilpailussa tapahtuneessa hurjassa onnettomuudessa vuonna 2007, jossa loukkaantui vakavasti venezuelalainen Ernesto Viso. Ammermūller joutui olemaan sivussa loppukauden ja hänen tilallaan ajoi Sébastien Buemi. Vuosina 2007-2009 Ammermüller kilpaili A1 Grand Prix -sarjassa voittaen yhden kilpailun. Hän kilpaili myös International Formula Master sarjassa vuonna 2008. Nykyään Ammermüller kilpailee Porsche Supercup -sarjassa Lechner Racing tallissa. Hän on ajanut myös FIA GT Championship -sarjassa.


title: Spectre

text: Spectre (SPecial Executive for Counter-intelligence, Terrorism, Revenge and Extortion) () on Ian Flemingin James Bond -kirjoissa ja niihin pohjautuvissa elokuvissa esiintyvä kuvitteellinen terroristijärjestö, jota johtaa Ernst Stavro Blofeld. Spectre esiintyi ensimmäisen kerran kirjassa "Pallosalama" ja valkokankaalla ensimmäisessä James Bond -elokuvassa "Salainen agentti 007 ja tohtori No". Järjestö on kuvitteellisissa James Bond -kertomuksissa agenttien itsepintaisin vastustaja ja antagonisti.


title: Spectre

text: Järjestön tavoitteena on kiristys ja maailmanvalta. Spectren johtaja Blofeld havainnollistaa järjestön toimintastrategian taistelukalojen avulla elokuvassa "Salainen agentti 007 Istanbulissa". Yksi taistelukala katsoo, kun kaksi muuta taistelukalaa tappelevat. Lopulta tappelua vierestä seurannut kala hyökkää toisen taistelukalan kukistaneen väsyneen taistelukalan kimppuun ja tappaa sen nopeasti. Samalla tavalla Spectren tavoitteena on usuttaa kaksi supervaltaa toistensa kimppuun toivoen, että ne väsyttäisivät toisensa loppuun, jolloin Spectre nousisi voimakkaimmaksi. Spectre yrittää kaikkensa, jotta se saisi taistelun lännen CIA:n ja MI6:n sekä idän KGB:n välille. Vaikka Spectren toiminta sijoittuu kylmän sodan aikoihin, ei se siis ole idän tai lännen puolella.


title: Spectre

text: Kirjassa ja elokuvassa "Pallosalama" Spectren päämaja sijaitsee Pariisissa. Sen peitejärjestönä toimii pakolaisia avustava järjestö, joka kirjoissa on nimeltään Firco ja elokuvissa "International Brotherhood for the Assistance of Stateless Persons" ().


title: Spectre

text: Järjestön sisäinen kuri on ankara ja pienistäkin rikkomuksista sekä epäonnistumisista rangaistaan kuolemalla. Tehostaakseen kuolemaa rangaistuskeinona Blofeld valitsee teloitettavaksi viattoman jäsenen. Teloitus tehdään salaperäisesti uhrin huomaamatta.


title: Spectre

text: Spectreä johtaa superroisto Ernst Stavro Blofeld, joka elokuvissa, muttei kirjoissa, esiintyy persialaista kissaa silittävänä miehenä. Järjestön kakkosmies on Emilio Largo. Kirjassa kerrotaan, että jos Blofeldille sattuisi jotain, Largo ottaisi johdon. Largo esiintyy ensimmäisen ja ainoan kerran kirjassa "Pallosalama".


title: Spectre

text: Kirjoissa jäsennumerot on sekoitettu ja järjestelty tahallaan epäselvästi jäljityksen estämiseksi. Romaanissa "Pallosalama" johtaja Ernst Stavro Blofeld on ”Numero 2”, kun taas Emilio Largo on ”Numero 1”. Elokuvissa numero seuraa hierarkiaa. Blofeld on aina ”Numero 1” ja Emilio Largo on ”Numero 2”. Elokuvassa "Salainen agentti 007 Istanbulissa" esiintynyt neuvostoarmeijasta Spectreen loikannut eversti Rosa Klebb tunnettiin numerona kolme.


title: Spectre

text:
Suoraan Blofeldin alaisuudessa toimivat Spectren jäsenet. Numero nimen perässä kertoo ilmestymisjärjestyksen.
Kaikki alla listatut nimet ovat romaanista "Pallosalama".


title: Guy Hebert

text: Guy Hebert (s. 7. tammikuuta 1967 Troy, New York) on yhdysvaltalainen entinen jääkiekkoilija, pelipaikaltaan maalivahti.


title: Guy Hebert

text: Hebert aloitti ammattilaisuransa IHL:ään kuuluneessa illinois'laisessa Peoria Rivermen -joukkueessa. Hän pelasi ammattilaisena NHL:ssä vuosina 1991–2001 St. Louis Bluesin, Mighty Ducks of Anaheimin ja New York Rangersin joukkueissa. Hebert oli Jääkiekon maailmancupin 1996 voittaneessa USA:n maajoukkueessa kakkosmaalivahtina.


title: World Series of Poker 1981

text: World Series of Poker 1981 oli historiansa kahdestoista. Kauden aikana järjestettiin Binion's Horseshoe -kasinolla kolmetoista turnausta, mestaruusturnaus mukaan lukien. Mestaruusturnauksen voitti toisen kerran peräkkäin Stu Ungar.


title: World Series of Poker 1981

text: Pääturnauksessa oli 10 000 dollarin sisäänosto. Kaikkiaan 75 pelaajaa tavoitteli 19.–22. toukokuuta yhteensä 746 000 dollarin kokonaispalkintopottia. Ensimmäisen päivän jälkeen 38 pelaajaa jatkoi. Toisen päivän jälkeen mukana oli 20 pelaajaa, mukaan lukien kolme entistä WSOP-mestaria (Bobby Baldwin, Doyle Brunson ja Stu Unger).


title: World Series of Poker 1981

text: Ratkaisevassa jaossa Ungarin voitti Greenin . Vaikka Green sai päistä avoimen suoranvedon, riverillä tullut kuningatar toi parilla voiton Ungarille.


title: Humane

text: Humane on suomalainen yhtye, joka perustettiin vuonna 2004. Debyyttialbumi "Welcome to this Wonderland" julkaistiin kymmenessä maassa vuonna 2005. Ensimmäiset singlet olivat "Crucify", "Rescue Me", sekä suuren suosion saavuttanut Wish "God Was A Woman".


title: Humane

text:
Toinen albumi "Dreamcircus" julkaistiin 6. syyskuuta 2006. Sen ensimmäinen single oli "Shoot Me Up" (toukokuu 2006).
Molempien studioalbumien tuottajana toimi Jaakko Manninen.


title: Humane

text:
Humane osallistui vuoden 2007 euroviisukarsintoihin. Yhtye teki tätä varten kaksi uutta kappaletta: "Bubble Shell" (taust. Charles Salter ja Pauliina Kokkonen) ja "Plane Away" (mukana Tom Nyman).
Humanen keulahahmo on laulaja Kim Herold, joka soittaa myös akustista kitaraa. Lisäksi yhtyeen kokoonpanoon kuuluvat Kim Liljeström (kitara, piano), Markku Metsola (basso) ja Raine Kokkinen (rummut). Yhtye jäi tauolle keväällä 2008, kun Herold aloitti soolouran. Ensimmäinen soolosingle "Social Butterfly" julkaistiin 19. toukokuuta 2008 ja samana vuonna Kim Herold julkaisi myös ensimmäisen sooloalbuminsa.


title: Bloop

text: Bloop on erityisen matalataajuuksinen ääni, jonka yhdysvaltalainen NOAA-organisaatio havaitsi useita kertoja laitteillaan veden alla kesällä vuonna 1997.


title: Bloop

text: Ääntä havaittiin laitteilla, jotka oli suunniteltu alun perin Neuvostoliiton sukellusveneiden havaitsemiseen. Ääni on havaittu useista eri paikoista, mutta joka kerta sen lähde on ollut samalla alueella Etelä-Amerikan lounaisrannikon tuntumassa, hieman Antarktiksesta pohjoiseen. Ääni havaittiin useilla havaintolaitteilla hyvin kaukaakin lähtöpaikastaan, jopa 5 000 kilometrin päästä. Ilmiötä tutkineiden tiedemiesten mukaan äänen profiili vastaa elävän olennon ääntä, mutta minkään tunnetun eläimen ääni ei voisi kantautua niin kauas. Voidakseen päästää niin voimakkaan äänen eläimen olisi oltava paljon suurempi kuin suurin merieläin sinivalas.


title: Bloop

text: Kesän 1997 jälkeen ääntä ei ole kuulunut.


title: Bloop

text: NOAA:n mukaan ääni johtuu Etelämantereen mannerjäätikön järistyksistä ja jäävuorten lohkeamisesta lauttajäästä.


title: Elina Sana

text: Elina Sana (ent. "Elina Suominen", s. 1947) on suomalainen tutkija, toimittaja, tietokirjailija ja ihmisoikeusaktivisti.


title: Elina Sana

text: Erityisesti teoksen "Luovutetut: Suomen ihmisluovutukset Gestapolle" väitteet poliittisten vankien ja sotavankien sekä juutalaisten luovutuksia Saksaan saivat kansainvälistä huomiota osakseen. Yhdysvalloissa toimiva Simon Wiesenthal Center tiedusteli presidentin kanslialta Suomen jatkotoimenpiteitä asiassa. Tästä käynnistyi Luovutetut-tutkimushanke, jonka tuloksena on selvitetty muun muassa Suomen sotarikoksia. Päävastuussa juutalaisten luovuttamisesta Saksaan todettiin olleen Valtiollisen poliisin (Valpo) jatkosodan aikaisen päällikön Arno Anthonin ja silloisen sisäministerin Toivo Horellin.


title: Elina Sana

text: Elina Sana palkittiin Valtion tiedonjulkistamispalkinnolla 1979, Sadankomitean rauhanpalkinnolla 2003 ja Tieto-Finlandia-palkinnolla 2004.


title: Vuonislahti

text:
Vuonislahti on kylä Lieksassa, noin 20 kilometriä Lieksan keskustasta etelään. Se sijaitsee Pielisen itärannalla vastapäätä Kolia ja kuuluu osana Kolin kansallismaisemaan. Vuonislahti valittiin Vuoden kyläksi vuonna 2002. Puuveistostaiteilija Eva Ryynäsen ateljee ja hänen suunnittelemansa Paaterin kirkko sijaitsevat Vuonislahdella.
Kirjailija Heikki Turunen on kotoisin Vuonislahdesta.


title: Vuonislahti

text: Vuonislahden Rekiniemeen valmistuu taiteilijatalo Hupeli keväällä 2011. Talon toiminta perustuu kylän taiteilijoiden Eva Ryynäsen ja Heikki Turusen henkisen perinnön vaalimiseen ja kulttuurimatkailun voimistamiseen alueella. Taloon tulee työskentelytilat kuvataiteilijalle, kirjailijalle ja tutkijalle sekä kolme pientä asuntoa. Noin 300 neliön hirsihuvilan lisäksi etuihin kuuluvat rantasauna ja Rekiniemestä avautuvat Kolin maisemat.


title: Vuonislahti

text: Taloa ylläpitää Vuonislahden Taiteilijatalo ry, jonka puheenjohtaja on Markku Tanner. Hankkeeseen on saatu rahaa muun muassa Pohjois-Karjalan ELY-keskukselta, Lieksan kaupungilta sekä yrityksiltä.


title: Vuonislahti

text: Vuonislahdessa sijaitsee Vuonislahden rautatieasema, jossa Joensuun ja Nurmeksen välillä liikennöivät junat pysähtyvät.


title: Vuonislahti

text: Talvisin Kolin ja Vuonislahden välillä kulkee Kolin jäätie, joka on Suomen pisin yleinen jäätie.


title: Aegisub

text: Aegisub on käyttöjärjestelmäriippumaton ASS (Advanced SubStation) -tekstitystiedostojen (.ass) editori, joka tukee myös perinteisiä SRT-, SUB- ja SSA-formaatteja. SSA toi tekstityksiin tagimerkkauskielen, joka mahdollisti efektien käytön tekstityksissä. SSA:ta tukeva VobSub ja sen kehittäjä Gabest kirjoitti VSFilter-parserin, joka mahdollisti näiden efektien parseroinnin lennossa mediatoistimelle. ASS lisäsi tähän formaattiin uusia tageja kuten transformaatiot, tekstin liike ruudulla, pyörityksen, skaalauksen jne.


title: Aegisub

text: Aegisubia alettiin kehittää Medusa Subtitling Stationin puutteiden takia, ja nykyään se tarjoaa jo monia uusia ominaisuuksia, joita erittäin aktiivinen yhteisö on siihen ehdottanut. Tekstityksessä varsin tärkeässä osassa kääntämisen jälkeen on tekstityksen ajoittaminen, ja Aegisubin "ajoitustila" onkin SSA formaatin luoneen SubStation Alpha -ohjelman mukainen sekä lisää moodiin myös Sabbun ja Medusan ajoittamistavat. Sabbun ajoitusominaisuudet antavat ajoittajalle mahdollisuuden siirtää alkuajan ja loppuajan paikkaa monipuolisesti hiirellä, Medusan ajoitus on numpad-pohjainen. Toiseksi tärkeintä nimenomaan SSA-formaatin ja siitä polveutuvien ASS- sekä AS5-formaattien efektiominaisuuksien takia on tekstinasettelu, joka on Aegisubin avulla mahdollista videotilan reaaliaikaisen esikatselun ja editoimisen avulla. Aegisub on avoin lähdekoodi -ohjelma, jonka kehitykseen voi kuka tahansa osallistua.


title: Aegisub

text: Ensimmäinen julkinen versio julkaistiin 4.11.2005. Versiosta 1.07 lähtien Aegisub on lisensoitu kolmekohtaisella BSD-lisenssillä.


title: Aegisub

text: Uusin versio tällä hetkellä on Aegisub 2.x.x ja sen kehityskatselmusversiot, joka tukee Windows-, Linux-, OS X- ja BSD-käyttöjärjestelmiä. Myös uusimpia SVN-versioita voi ladata kehittäjien SVN-sivustolta sekä ohjelman voi kääntää uusimmasta CVS:tä. Uusimmat SVN-versiot ovat tyypillisesti vakaita ja lisäävät monia ominaisuuksia ja bugikorjauksia nykyiseen versioon.


title: Kuopion klassillinen lukio

text: Kuopion klassillinen lukio, "Klassikka", on Hatsalan kaupunginosassa toimiva Kuopion kaupungin omistama yleislukio, jonka yhteydessä on toiminut myös vuodesta 1990 alkaen urheilulukio. Koulua käy noin 640 opiskelijaa, ja heitä opettaa 40 opettajaa sekä toistakymmentä urheiluvalmentajaa. Koulun rehtorina toimii Jukka Sormunen.


title: Kuopion klassillinen lukio

text: Koulun historia juontaa juurensa Viipurin klassilliseen lyseoon, joka lakkautettiin 26. heinäkuuta 1940 samalla asetuksella, jolla puolestaan Kuopion klassillinen lyseo valtion oppikouluna perustettiin. Osa Viipurissa toimineesta opettajakunnasta siirtyi tuolloin Kuopioon, kuten myös osa lakkautetun koulun omaisuudesta.


title: Kuopion klassillinen lukio

text: Koululla ei alkuvaiheessaan ollut omaa koulurakennusta, vaan se toimi muiden kuopiolaisten oppilaitosten tiloissa, joista pisimmän ajan 1954–1965 nyt jo lakkautetun Linnanpellon lukion rakennuksessa. Uusi moderni koulurakennus oppilaitoksen käyttöön valmistui vuonna 1965 ja samalla nimi vaihtui Kuopion klassilliseksi yhteislyseoksi. Ensimmäiset tytöt otettiin saman vuoden syksyllä kouluun opiskelemaan myös latinaa ensimmäisenä vieraana kielenä.


title: Kuopion klassillinen lukio

text: Peruskoulun synnyn myötä valtio luopui oppikouluistaan ja niin vuonna 1975 "Klassikka" siirtyi Kuopion kaupungin omistukseen. Samalla nimi vaihtui jälleen kerran, nyt Puijonlaakson yläasteeksi ja lukioksi. Koulu toimi tällä nimellä aina vuoteen 1981, jolloin palattiin osittain vanhaan, kun uudeksi nimeksi vahvistettiin Kuopion klassillinen koulu (peruskoulun yläaste) ja Kuopion klassillinen lukio. Vuonna 1994 kiinteästi koulun yhteydessä toiminut yläaste lakkautettiin, ja vuonna 1995 Kuopion yhteiskoulun lukio liitettiin osaksi "Klassikkaa", jolloin muodostui eräs Suomen suurimmista lukioista.


title: Kuopion klassillinen lukio

text: Klassilliseen peruskoulutukseen olennaisena osana liittynyttä latinan kielen opetusta on edelleen tarjolla Kuopion klassillisessa lukiossa, joskin opetuksen määrä on huomattavasti supistunut vuosikymmenien aikana. Koulun suuruus ja yhteistyö muun muassa Kuopion yliopiston kanssa on mahdollistanut kuitenkin laajan kieliohjelman sekä humanististen ja luonnontieteellisten oppiaineiden valikoiman.


title: Kuopion klassillinen lukio

text: Urheilulukio-opetus alkoi koulussa vuonna 1990 osana koulun virallista opetussuunnitelmaa. Tätä oli edeltänyt jo vuonna 1986 kokeiluna alkanut urheilupainotteinen opetus, jossa normaalin tuntiohjelman ulkopuolella toteutettiin oppilaiden liikunta- ja valmennustoimintaa.


title: Kuopion klassillinen lukio

text: Vuosina 2005–2006 Kuopion kaupunki toteutti laajan peruskorjauksen ja laajennuksen koulun tiloissa, jolloin modernisoitiin oppimisympäristöt ja panostettiin myös muun muassa uusimpaan tietoteknologiaan. Esimerkiksi jokainen luokkahuone on varustettu videotaltiointimahdollisuuksilla joita käytetään sopimusten mukaan. Klassikkaa onkin tituleerattu valtion, ellei jopa koko Euroopan moderneimpana lukiona. Panostus on nostanut klassillisen lukion kiinnostavuutta opiskelupaikkana, ja koulusta onkin tullut Kuopion suosituin lukio vuosien 2007 ja 2008 hakijamäärien perusteella.


title: Kuopion klassillinen lukio

text: Lukuvuonna 2018-2019 koulussa oli 626 oppilaspaikkaa. Uusien lukiolaisten valintakiintiö oli 183, joista yleislinjan lukio-opintoihin oli 137 ja urheilulinjalle 46 paikkaa. Koulun opettajakuntaa kuuluu noin 40 opettajaa ja 12 valmentajaa.


title: Ohutkalvon kasvatus

text: Ohutkalvon kasvatuksella tarkoitetaan kaikkia niitä tekniikoita, joilla siirretään ohut materiaalikerros kasvatusalustalle (alustasta käytetään usein termiä substraatti). Ohutkalvon "ohuus" on suhteellinen käsite. Joillakin kasvatustekniikoilla (esimerkiksi ALD ja MBE, Molecular Beam epitaxy) päästään atomikerroksittain kasvattamaan kalvon paksuutta, mutta useimmilla menetelmillä pienin säädettävissä oleva paksuus on joitakin kymmeniä nanometrejä. Kalvojen paksuudesta puhuttaessa käytetään usein mittana Ångströmiä. Ohutkalvojen kasvatustekniikat ovat kehittyneet 50-luvulta alkaen elektroniikkateollisuuden kehittyessä. Näitä tekniikoita on alettu yhä laajemmin soveltamaan myös muiden tuotteiden valmistuksessa. Nanoteknologia käyttää paljolti samoja valmistusmenetelmiä.


title: Ohutkalvon kasvatus

text: Ohutkalvoja käytetään optiikassa esimerkiksi heijastuksen poistokalvoina, elektroniikassa eriste- tai johdekalvoina, hohdekalvoina elektroluminesenssi- ja OLED-näytöissä, puolijohteissa, pakkauskalvoissa (esimerkiksi alumiinikalvo PET-muovikalvolla). Ohutkalvoja voidaan käyttää myös korroosion estossa tai passivointikerroksina parantamaan materiaalin happojen kestävyyttä tai vähentämään elimistöjen hylkimisefektiä.


title: Ohutkalvon kasvatus

text: Ohutkalvojen kasvatustekniikat jakaantuvat karkeasti kahteen ryhmään riippuen siitä, onko kasvatusprosessi pääosin kemiallinen vai fysikaalinen.


title: Ohutkalvon kasvatus

text: Kemiallisessa kasvatuksessa virtaava lähtöaine ("prikursori", eng precursor) aiheuttaa kemiallisen reaktion kiinteällä pinnalla muodostaen kiinteän aineen kerroksen. Jokapäiväinen esimerkki nokikerroksen muodostuminen kylmän kappaleen pinnalle, joka laitetaan nuotion liekkeihin. Koska virtaus peittää kiinteän kappaleen, kalvoa kasvaa joka puolelle ja kasvun suuntaus ei määräydy kovin tarkasti. Kemiallisella kalvonkasvatuksella tehdyt kalvot ovat lähtökohtaisesti varsin tasaisia, kasvunopeus on sama pinnan kaikilla osilla.


title: Ohutkalvon kasvatus

text:
Kemiallinen kalvonkasvatus jakautuu kahteen osaan riippuen siitä, onko lähtöaine neste vai kaasu:
"Fysikaalisessa kalvonkasvatuksessa" käytetään mekaanisia tai termodynaamisia keinoja kiinteänaineen ohutkalvon tuottamiseen. Hyvä esimerkki on huurteen muodostuminen. Koska useimpien teknisten materiaalien koossa pysyminen vaatii paljon energiaa ja kemiallisia reaktioita ei käytetä näiden energioiden säilyttämiseen, kaupalliset fysikaaliset kalvonkasvatusmenetelmät edellyttävät usein alhaisia prosessipaineita toimiakseen hyvin. Suurimman osan menetelmistä voidaan luokitella PVD (physical vapor deposition) -ryhmään.


title: Ohutkalvon kasvatus

text: Pinnoituksessa käytetty lähtöaine sijoitetaan sellaiseen energiakenttään, että partikkeleja alkaa irrota sen pinnalta. Lähtöaineen pinnan läheisyyteen asetetaan kylmempi pinta, joka sitoo partikkeleiden energia niiden saapuessa ja mahdollistaa kiinteän aineen kerroksen muodostumisen. Koko prosessi tehdään vakuumiastiassa, jossa partikkelit voivat siirtyä niin esteettä kuin mahdollista. Koska partikkelit pyrkivät kulkemaan suoraa liikerataa, niin näin muodostuneet kalvot ovat yleisesti kalvonkasvun suhteen yhdensuuntaisia.


title: Ohutkalvon kasvatus

text: Esimerkkejä fysikaalisesta kalvonkasvatuksesta:Jotkut menetelmät jäävät kahden edellä mainitun menetelmän ulkopuolelle, kun ne ovat yhdistelmiä sekä kemiallisista että fysikaalisista menetelmistä.


title: Dystymia

text: Dystymia on mielialahäiriö. Se on tyypillisesti hyvin pitkäkestoinen mutta varsinaista masennussairautta lievempi tila.


title: Dystymia

text: Dystymiaa sairastavat osoittavat päivittäisessä elämässään selkeästi masennusta lievempiä oireita. Pitemmällä tähtäimellä sairaudella voi kuitenkin olla vakavia seuraamuksia, kuten työkyvyttömyys, syrjäytyminen tai jopa itsemurha. Sairaus heikentää joka tapauksessa potilaansa toimintakykyä ja yleistä elämänlaatua.


title: Dystymia

text: Dystymia saatetaan todeta, jos potilaan mieliala on ollut alentunut yli kahden vuoden verran.


title: Dystymia

text: Elämänsä aikana dystymiaa potee aikuisväestöstä noin 6 %. Kuten varsinainen masennus, mutta toisin kuin syklotymia, dystymia on selvästi yleisempää naisilla. Miehillä sen uskotaan esiintyvän noin 2–3 kertaa harvinaisempana. Valtaosa dystymiapotilaista sairastuu myöhemmässä elämänsä vaiheessa varsinaiseen masennukseen. Noin 50 %:lla sairastuneista dystyymisiä oireita on ilmennyt ennen 25 vuoden ikää.


title: Dystymia

text: Dystymiaan liittyy monesti ahdistusta, ja toisinaan taustalla on persoonallisuushäiriöitä, päihderiippuvuutta tai jokin syömishäiriö.


title: Dystymia

text: Dystymiaa hoidetaan pääasiassa samalla tavoin kuin masennusta: psykoterapialla ja mielialalääkkeillä.


title: Vähärauma

text: Vähärauma () on Porin 25. kaupunginosa, joka sijaitsee Länsi-Porissa. Se sijaitsee n. 5 km Porin keskustasta länteen. Vähärauman kaupunginosa on pinta-alaltaan yksi Porin laajimmista. Sen naapurikaupunginosia ovat pohjoisesta alkaen myötäpäivään lukien Tikkula, Käppärä, Musa, Liinaharja, Paratiisinmäki, Tuorsniemi, Viikinäinen ja Ulasoori.


title: Vähärauma

text: Vähärauman nimi juontaa juurensa nousevasta merenlahdesta, eli "raumasta". Maan noustessa Vähärauma oli aikanaan tällaista aluetta, josta vesi vähitellen pakeni.


title: Vähärauma

text: Suurin osa Vähärauman asuntokannasta on pientaloja. Alueen koillisosassa sijaitsee Teknologiakeskus, jossa on Satakunnan ammattikorkeakoulun eri alojen toimipisteitä, ammattiopisto ja teknologiakeskus Pripoli.


title: Vähärauma

text: Ammattikorkeakoulun rakennusten takana on hauta-alue, johon on haudattuna runsaat 300 neuvostoliittolaista sotilasta. Vangit kuolivat vuosina 1942–1944 työskennellessään Porissa saksalaisten lentokenttätyömaalla ja Porin Mäntyluodossa satamatöissä. Paikalla on vuonna 1983 pystytetty muistomerkki.


title: Megalania

text: Megalania ("Varanus prisca" tai "Megalania prisca") oli eteläisessä Australiassa elänyt varaanilaji, joka hävisi sukupuuttoon noin 40 000 vuotta sitten. Se saattoi elää Australiassa vielä silloin kun ensimmäiset ihmiset saapuivat mantereelle.


title: Megalania

text: Megalania on suurin tunnettu varaanilaji: se oli noin 4,5–8 metriä pitkä ja painoi arviolta 600 kg eli neljä kertaa niin paljon kuin suurin nykyään elävä lisko, komodonvaraani. Arviot sen koosta ja painosta vaihtelevat kuitenkin suuresti. Megalanian pääravintoa saattoivat olla tasangoilla eläneet suuret pussieläimet, esimerkiksi Diprotodon ja Procoptodon. Sen arvellaan syöneen myös raatoja. Megalaniaa on väitetty esihistoriallisen Australian pääpedoksi, mutta sen tappamista suurista pussieläimistä ei ole löydetty todisteita, kun taas Thylacoleon tiedetään näin tehneen. Megalanian hampaistosta on päätelty, että se on metsästänyt ehkä käyttämällä hyödykseen bakteereita samaan tapaan kuin komodonvaraani.


title: Megalania

text: Australiassa kerrotaan huhuja siitä, että Megalania ei olisikaan kuollut sukupuuttoon, vaan eläisi yhä mantereen syrjäisissä kolkissa. Asiasta ei ole kuitenkaan saatu todisteita. Viimeisimmät väitetyt havainnot ovat 1990-luvulta, ja niitä on tehty myös Uudesta-Guineassa. Samankaltaisista, mutta puissa elävistä jättiläisvaraaneista sanotaan tehdyn havaintoja myös Uudessa-Seelannissa. Pohjois-Australiasta eräs farmari löysi Megalanian kallon, jolle määritettiin ikää noin 300 vuotta.


title: Ylämaan kirkko

text: Ylämaan kirkko on kirkkorakennus Lappeenrannassa entisen Ylämaan kunnan kirkonkylässä. Kirkko valmistui vuonna 1931 Ilmari Launiksen suunnitelman pohjalta. Antti Salmenlinna toteutti tiilikirkon sisämaalaukset ja lasikaiverrusikkunat ja alttaritaulun on maalannut Väinö Saikko vuonna 1939. Kirkossa on Kangasalan urkutehtaan vuonna 1940 rakentamat urut.


title: Ylämaan kirkko

text: Kirkon sankarihautausmaan muistomerkki on paljastettu 11. marraskuuta 1956 ja se on kuvanveistäjä Mikko Hovin teos.


title: Pyynikin koulu

text: Pyynikin koulu on Tampereella Kaakinmaan kaupunginosassa sijaitseva koulu, Tampereen Työväen Teatteria vastapäätä. Se on osa Wivi Lönnin koulua. Wivi Lönnin suunnittelema koulurakennus on valmistunut 1902 ja edustaa tyylilajiltaan jugendia. Se on Museoviraston suojelema rakennus.


title: Pyynikin koulu

text: Koulun nimi on historiassa vaihtunut useaan otteeseen. Koulu aloitti Tampereen Suomalaisena Tyttökouluna 1883–1916 ja jatkoi Tampereen tyttölukiona ja Tampereen tyttölyseona aina vuoteen 1973 asti. Koulun nimi muuttui Hämeenpuiston kouluksi vuosiksi 1976–1988 ja vuosina 1989–1991 Tampereen lyseon lukio toimi koulurakennuksessa, kun sen omaa rakennusta remontoitiin. Pyynikin koulun nimellä koulurakennus on palvellut vuoden 1991 syksystä alkaen.


title: Pyynikin koulu

text: Pyynikin koulua kutsutaan nykyään myös Pyynikin yläkouluksi.


title: Pyynikin koulu

text: Pyynikin koulussa voi opiskella neljää kieltä ruotsia, englantia, ranskaa ja kiinaa. Koulun ranskan kielen luokat, joita on yksi yhdelle luokka-asteelle, opiskelevat myös kemiaa, fysiikkaa, matematiikkaa ja ATK:ta ranskaksi. Koulussa on myös musiikkiluokkia, joita on kaksi luokka-asteelle.


title: Pyynikin koulu

text: Pyynikin koulu tekee yhteistyötä Tampereen kansainvälisen koulun kanssa. Siellä järjestetään osa kotitalouden ja elämänkatsomustiedon opetuksesta sekä tekstiilityön opetus.


title: Luuydintutkimus

text: Luuydintutkimus on ihmisen luuytimestä otettu näyte. Se voidaan ottaa joko imunäytteenä eli luuydinaspiraationa tai kudosnäytteenä eli luuydinbiopsiana.


title: Luuydintutkimus

text: Luuydinnäyte voidaan ottaa, kun epäillään verta muodostavan kudoksen ja luuytimen tautia. Tällaisia sairauksia ovat muun muassa leukemia, lymfooma, myeloproliferatiiviset ja myelodysplastiset taudit ja luuytimen fibrotisoivat muutokset. Luuydinnäytteen avulla voidaan selvitellä epäselvän anemian, muiden verenkuvamuutosten ja vaikeiden puutostilojen syitä. Pahanlaatuisissa veritaudeissa voidaan tutkia kromosomi- ja geenipoikkeavuuksia ennusteen ja hoidon valinnan helpottamiseksi.


title: Luuydintutkimus

text: Luuydinaspiraatio otetaan erityisellä neulalla joko rintalastasta (sternaalipunktio) tai alaselästä suoliluun harjanteesta (kristapunktio). Iho ja luukalvo puudutetaan, minkä jälkeen luuydinneulalla edetään luun pintaan. Neulan kärki viedään luun korteksin läpi poraavalla liikkeellä, minkä jälkeen nestemäistä luuydintä imetään ruiskulla 0,5 - 1 ml. Kun neulalla imetään näytettä luuydinontelosta, sinne syntyy alipaine, joka saattaa tuntua kipuna. Luuydinaspiraatio on kuitenkin mainettaan kivuttomampi tutkimus. Jos aspiraatio ei onnistu, tutkimuksessa edetään ottamalla luuydinbiopsia.


title: Luuydintutkimus

text:
Luuydinbiopsia otetaan suoliluun harjanteesta. Kuten aspiraatiossa, iho ja luukalvo puudutetaan, minkä jälkeen neulalla edetään luun korteksin läpi. Neulan kärki viedään luuytimeen, josta saadaan kiertävällä liikkeellä neulan sisään 2–3 mm paksu ja 0,5–2 cm pitkä lieriö.
Imunäytteessä olevista luuydinnokareista tehdään lasilevylle puristevalmisteet, jotka laboratoriossa värjätään ja analysoidaan mikroskoopilla. Samalla tutkitaan yleensä perifeerisen veren sivelyvalmiste. Näytteestä voidaan tehdä tarvittaessa myös muita laboratoriotutkimuksia, kuten erikoisvärjäyksiä, kromosomitutkimuksia tai PCR-tutkimuksia. Biopsianäyte kiinnitetään formaliinilla ja leikataan kudosleikkeiksi, jotka värjätään ja analysoidaan. Tarpeen mukaan voidaan tehdä immunohistokemiallisia värjäyksiä.


title: Luuydintutkimus

text: Luuydinnäyte on turvallinen tutkimus. Suuressa brittiläisessä noin 55 000 luuydinnäytteen ottoa käsittäneessä tutkimuksessa haittavaikutusten esiintyvyys oli vain 0,05 prosenttia (26 tapausta). Yleisin komplikaatio oli verenvuoto.


title: World Series of Poker 2007

text: World Series of Poker 2007 alkoi 1. kesäkuuta 2007. 10 000 dollarin sisäänoston pääturnaus (pelimuotona no limit texas hold'em) pelattiin 6. heinäkuuta – 17. heinäkuuta 2007. Kaikkiaan pelattiin 55 turnausta. Vuoden 2007 WSOP oli 37. WSOP-turnaussarja.


title: World Series of Poker 2007

text: Kaikki turnaukset pelattiin Rio All Suite Hotel and Casinolla Las Vegasissa. Järjestäjänä toimi Harrah's Entertainment, joka on organisoinut turnauksen vuodesta 2004.


title: World Series of Poker 2007

text: Pääturnauksen voitti yhdysvaltalainen amatööripelaaja Jerry Yang, joka oli selvinnyt mukaan 225 dollarin satelliittiturnauksen kautta. Yang sai ykköstilastaan 8,25 miljoonaa dollaria. Pääturnaukseen osallistui 6 358 pelaajaa, joka on 2 415 vähemmän kuin vuonna 2006.


title: World Series of Poker 2007

text: Vuoden pelaajan arvon voitti Tom Schneider, joka saavutti pisteisiin oikeuttavista turnauksista 2 voittoa ja yhteensä kolme rahasijaa. Yhden voiton ja kuusi rahasijaa pelannut Jeff Lisandro jäi niukasti toiseksi.


title: Vilajoki

text: Vilajoki () on Suomenlahteen laskeva joki Suomessa ja Venäjällä. Vilajoen vesistöalue ulottuu Suomessa Etelä-Karjalassa Lappeenrannan ja Luumäen kuntien alueelle ja Venäjällä Viipurin piirin Tienhaaran kunnan alueelle. Venäjän puoleinen osuus on entisen Säkkijärven kunnan alueella. Joen valuma-alueesta on Suomen puolella 252 km² ja Venäjän puolella 92 km².


title: Vilajoki

text: Vilajoen vesistö saa alkunsa Salpausselän eteläpuolisilta suoalueilta Lappeenrannan länsiosissa. Varsinainen joki alkaa Korppinen-järvestä Kieronjoki-nimisenä ja siihen yhtyy Pentinjoki. Vilajoeksi muuttuneena se virtaa Ylämaan kirkonkylän kautta, jonka kohdalla jokeen yhtyy lännestä jokihaara Harattalanjoki-Pyörteenjoki-Marjukkainjoki. Tämä jokihaara saa alkunsa Urpalanjoen vesistöön kuuluvasta Urpalonjärvestä, jolla on myös kaakkoinen lasku-uoma Vilajoen vesistöön. Jokihaaran varren järviä ovat Harattalanjärvi ja Korppisenjärvi.


title: Vilajoki

text: Ylämaan kirkonkylän jälkeen joki virtaa Lahnajärveen ja siitä edelleen Pukalusjärveen. Pukalusjärvi ulottuu rajan taakse Venäjän puolelle. Vilajoki laskee Venäjän puolella Viipurinlahden Vilalahteen entisen Säkkijärven kunnan Vilajoen () kylän luona. Vilajoki-nimeä esiintyy myös pohjoisemmassa Tanin seudulla Lappeenrannan puolella.


title: Tervajoki (Lappeenranta)

text: Tervajoki () on joki Suomessa Etelä-Karjalan maakunnassa ja Venäjällä Viipurin piirissä. Joen valuma-alueesta on Suomen puolella 108 km² ja Venäjän puolella 96 km². Suomen puolella Tervajoen vesistö sijaitsee Lappeenrannan kaupungin alueella.


title: Tervajoki (Lappeenranta)

text: Tervajoki saa alkunsa Lappeenrannan eteläosista, pääosin entisen Ylämaan kunnan alueelta. Vesistön latvaosan suurimmat järvet ovat Ruokonen (korkeus 52,7 metriä merenpinnasta), Suuri-Sarkanen ja Kyperjärvi (Kypärinen). Venäjän puolella joki virtaa pitkän ja kapean Tervajärven kautta. Tervajoki laskee Viipurinlahteen Tervajoen kylän kohdalla.


title: Annie Duke

text: Annie Duke (s. 13. syyskuuta 1965 Concord, New Hampshire) on yhdysvaltalainen pokeriammattilainen. Hän on kaikkien aikojen eniten rahaa ja rahasijoja World Series of Poker -turnauksissa voittanut naispelaaja.


title: Annie Duke

text: Annie Duke varttui New Hampshiressa, jossa hänen isänsä kirjailija ja kielitieteilijä Richard Lederer opetti St. Paul's Schoolissa. Duken veli Howard Lederer on myös pokeriammattilainen ja sisko Katy Lederer kirjailija ja runoilija. Äiti Rhoda Lederer oli kotiaäitinä 20 vuotta mutta lasten aikuistuttua siirtyi harrastajanäyttelijästä ammattilaiseksi.


title: Annie Duke

text: Duke opiskeli Columbian yliopistossa pääaineinaan englannin kieli ja psykologia. Hän sai Kansallisen tiedesäätiön stipendin, jolla hän pääsi Pennsylvanian yliopistoon opiskelemaan kognitiivista psykologiaa, erityisesti psykolingvistiikkaa. Duke jätti koulun kesken vuonna 1992 keskittyäkseen perheeseensä ja muutti Columbukseen, Montanaan miehensä Ben Duken kanssa.


title: Annie Duke

text: Montanassa asuessaan Duke alkoi pelata laillisissa pelihuoneissa Billingsissä. Hänen veljensä Howard oli jo ammattilainen ja veli auttoi Dukea sekä tiedollisesti että taloudellisesti. Vuonna 1994 Duke muutti aviomiehensä kanssa Las Vegasiin ja aloitti täyspäiväisen pokerin pelaamisen. Ennen vuotta 2004 hänen paras saavutuksensa oli kymmenes tila vuoden 2000 World Series of Pokerin pääturnauksessa. Tuossa turnauksessa hän oli kahdeksannella kuulla raskaana odottaessaan kolmatta lastaan.


title: Annie Duke

text: Alkuvuodesta 2004 Duke saavutti huomiota valmennettuaan näyttelijä Ben Affleckia, joka sen jälkeen voitti vuoden 2004 Kalifornian osavaltion pokerimestaruuden. Toukokuussa Annie Duke sai toistaiseksi ainoa WSOP-rannekkeensa voitettuaan 2 000 dollarin omaha hi-lo split -turnauksen. Syyskuussa hän voitti ensimmäisen vuosittaisen World Series of Poker Tournament of Champions -kutsukilpailun ja kaksi miljoonaa dollaria. Turnauksen jälkeen hän oli vieraana "Late Show with David Letterman" -ohjelmassa.


title: Annie Duke

text: Annie Duke on kieltäytynyt pelaamasta vain naisille tarkoitetuissa turnauksissa, koska hänen mielestään pokeri on peli, jossa miehillä ja naisilla on yhtäläiset mahdollisuudet menestyä.


title: Annie Duke

text: Vuonna 2006 GSN:llä oli ohjelma "Annie Duke Takes on the World", jossa Duke pelasi amatööripelaajia vastaan. Hän oli myös mukana "Poker After Dark" -pokeriohjelman ensimmäisellä tuotantokaudella kahdella viikolla.


title: Annie Duke

text: Elokuussa 2007 Duken pokeriuran turnausansiot ylittivät 3,4 miljoonaa dollaria.


title: Annie Duke

text: Duke on edustanut Ultimatebet.com-nettipokerihuonetta vuodesta 2000 ja kirjoittaa artikkeleita sen internetsivustolle. Hänen siskonsa Katy Lederer on kirjoittanut perheestä kirjan "Poker Face: A Girlhood Among Gamblers". Annie puolestaan on julkaissut elämäkerran nimellä "Annie Duke: How I Raised, Folded, Bluffed, Flirted, Cursed, and Won Millions at The World Series of Poker".


title: Annie Duke

text: Vuonna 2002 Duke muutti Portlandiin, Oregoniin työskennelläkseen ieLogic-yritykselle, joka tuottaa ohjelmistoja internetkasinoille. Annie ja Ben Duke erosivat vuonna 2004. Vuonna 2005 Duke muutti neljän lapsensa kanssa Hollywood Hillsiin, Los Angelesiin. Hän seurustelee näyttelijä-tuottaja Joe Reitmanin kanssa. Joulukuussa 2006 Duke kilpaili NBC:n visailuohjelmassa "1 vs. 100".


title: Annie Duke

text: Duke osallistui "Diili"-tositelevisiosarjaan 8. tuotantokaudella ja sijoittui toiseksi kilpailussa.


title: Dobsonin spektrofotometri

text: Dobsonin spektrofotometri on laite, jolla voidaan mitata otsonin määrää ilmakehässä. Laitteen kehitti Gordon Dobson 1920-luvulla, ja se on ensimmäinen otsonin mittaamiseen käytetty väline. Dobsonin spektrofotometri mittaa otsonin määrän mittauspisteen yläpuolisessa ilmakehässä vertaamalla auringonsäteilyn intensiteettiä kahdella eri aallonpituudella, joista toista otsoni absorboi voimakkaasti, toista heikosti. Sillä voidaan mitata myös otsonin pystyprofiili eli pystysuuntainen jakautuminen ilmakehässä.


title: Dobsonin spektrofotometri

text: Dobsonin spektrofotometrin avulla on mitattu pisimmät aikasarjat otsonin määrän vaihteluista ilmakehässä. Ne ovat tärkeitä nykyisen otsonikadon suuruutta arvioitaessa. Lisäksi perinteisillä, tarkoilla ja luotettavilla mittausvälineillä voidaan kalibroida nykyisiä, satelliittien avulla tapahtuvia otsonimittauksia. Vanhin otsonin mittaussarja on Sveitsistä vuodesta 1925 alkaen. Maailmanlaajuinen otsonin mittausverkosto perustettiin kansainvälisenä geofysiikan vuonna 1957. Nykyään maailmassa on noin sata mittausasemaa, joista monet tekevät säännöllisesti otsonimittauksia Dobsonin spektrofotometrilla.


title: Dobsonin spektrofotometri

text: Kehittyneempi versio Dobsonin spektrofotometristä on Brewerin spektrofotometri.


title: The Spider’s Lullabye

text:
The Spider's Lullabye on King Diamond -yhtyeen kuudes albumi. Levy on äänitetty ja miksattu The Dallas Sound Labissa syyskuun ja lokakuun aikana vuonna 1994.
Albumin ovat tuottaneet levy-yhtiöt Massacre Records ja myöhemmin Metal Blade Records.


title: The Spider’s Lullabye

text: Albumin on uudelleenmasteroinuinut Andy LaRocque, ja se on julkaistu uudelleen vuonna 2009.


title: Sounds of Silence

text: Sounds of Silence on Simon & Garfunkelin toinen studioalbumi, joka julkaistiin 17. tammikuuta 1966. Se sisältää muun muassa suuret hitit "The Sound of Silence" ja "I Am a Rock".


title: Sounds of Silence

text: Albumi nauhoitettiin joulukuussa 1965 CBS-studioilla Nashvillessä, Tennesseessä ja Los Angelesissa, Kaliforniassa. Tuottajana toimi Bob Johnston. Kappaleet "I Am a Rock", "Leaves That Are Green", "April Come She Will", "A Most Peculiar Man" ja "Kathy's Song" oli julkaistu alun perin Paul Simonin ensimmäisellä sooloalbumilla "The Paul Simon Songbook" (1965). Lisäksi "The Sound of Silence" sisältyi täysin akustisena versiona duon debyyttialbumille "Wednesday Morning, 3 A.M." (1964).


title: Sounds of Silence

text: "Sounds of Silence" julkaistiin myös osana "Simon & Garfunkel Collected Works" -kokoelmaa.


title: Sounds of Silence

text:
A-puoli
B-puoli
CD-levy 460954 2 (Columbia Records, 1968, levyssä on tämä vuosiluku)


title: La Hoguetten ryhmä

text: La Hoguetten ryhmä oli kivikautinen kulttuuri Saksassa ja Ranskassa. Se ajoittuu samaan aikaan nauhakeraamisen kulttuurin kanssa, mutta selviä eroja näissä oli esimerkiksi esineiden muotoilussa. Kulttuuri oli kotoisin Välimeren rannikolta Espanjasta ja Ranskasta, josta se sitten siirtyi Keski-Eurooppaan päin.


title: Brasilian lippu

text: Brasilian lippu (, tai "Auriverde", eli kultainen ja vihreä) on Brasilian liittotasavallan tunnus vaakunan ja hymnin ohella. Lippu on otettu käyttöön 19. marraskuuta 1889 ja sen nykyinen versio hyväksyttiin 11. toukokuuta 1992. Lipun suhteet ovat 7.10. Lipun vihreä taustaväri symboloi Amazonin ja rannikon metsiä, ja keskellä oleva keltainen neljäkäs maan alla olevia rikkauksia. Lipun keskellä on tähtitaivasta kuvaava sininen ympyrä, jonka halki kulkee Brasilian motto "Ordem e Progresso" (suom. "järjestys ja edistys").


title: Brasilian lippu

text: Brasilian lipun silmiinpistävä erikoisuus on, että se esittää todellista tähtitaivasta. Lippuun on kuvattu 27 tähteä sellaisina, kuin ne näkyivät Rio de Janeiron taivaalla 15. marraskuuta 1889 kello 20:30 illalla, jolloin Brasilian keisarikunta julistettiin tasavallaksi. Taivaan poikki kulkeva nauha on suurin piirtein taivaanekvaattorin kohdalla. Tähtien lukumäärä on muuttunut lipun alkuperäisestä 21 tähdestä, sillä jokaisella osavaltiolla on oma nimikkotähtensä ja osavaltioiden määrä on kasvanut vuoden 1889 jälkeen. Nykyinen muoto on ollut käytössä 12. toukokuuta 1992 lähtien.


title: Brasilian lippu

text: Lipun tähdet ja tähdistöt ovat:


title: Brasilian lippu

text: Osavaltioita ja liittovaltion piiriä kuvaavat tähdet:


title: Hermannin koulu

text: Hermannin koulu on yksi Salon viidestä yläasteesta. Oppilaita tulee osasta Saloa sekä entisistä Kiskon, Muurlan, Kiikalan ja Perttelin kunnista. Hermannin koulussa toimii kielipainotteisia luokkia. Oppilaita on noin 500.


title: Hermannin koulu

text: Hermannin koulussa opiskellaan nelijaksojärjestelmässä (lukuvuosi on jaettu neljään 9–10 viikon jaksoon). Koulussa toimii oppilaskunta, johon kuuluu kaikki yläkoulun oppilaat. Oppilaskunnan hallitukseen kuuluu puheenjohtaja ja neljä jäsentä. Tukioppilaat toimivat oppilaskunnan toimikuntana.


title: Hermannin koulu

text: Ennen samassa rakennuksessa toimi myös Hermannin lukio, joka yhdistyi Laurin lukion kanssa Salon lukioksi syksyllä 2005.


title: The Graveyard

text: The Graveyard on King Diamond yhtyeen seitsemäs albumi, joka on julkaistu vuonna 1996 levymerkeillä Massacre Records ja Metal Blade Records.


title: Bridge over Troubled Water

text: Bridge over Troubled Water on Simon & Garfunkelin viides ja viimeinen studioalbumi vuodelta 1970.


title: Bridge over Troubled Water

text: Yhdysvalloissa 26. tammikuuta 1970 julkaistu levy saavutti ykkössijan Billboardin popalbumilistalla ja voitti vuoden parhaan albumin Grammy-palkinnon. Myös Britanniassa siitä tuli valtava menestys. Levy oli useita kertoja listaykkösenä ja vietti listoilla joitakin vuosia, kunnes siitä tuli lopulta maan 1970-luvun myydyin albumi.


title: Bridge over Troubled Water

text: Suomessa levy nousi kymmenen eniten myydyn albumin listalle maaliskuussa 1970 ja pysyi siellä tammikuuhun 1971 saakka. Kesä- ja heinäkuussa 1970 se oli Suomen myydyin albumi. Elokuussa 1970 Creedence Clearwater Revivalin albumi Cosmo's Factory pudotti sen toiselle sijalle. Bridge over Troubled Water -albumin kokonaismyynti ylitti syksyyn 1977 mennessä kultalevyyn oikeuttavan myyntimäärän (tuolloin 25 000 kappaletta).


title: Bridge over Troubled Water

text: Maailmanlaajuisesti levyä on myyty yli 25 miljoonaa kappaletta.


title: Stöð 2 Extra

text: Stöð 2 Extra (aiemmin Sirkus) on islantilainen televisiokanava, jonka omistaa 365 ljósvakamiðlar, joka on osa Islannin suurinta mediayhtiö 365:a.


title: Stöð 2 Extra

text: Kanava on esittänyt muun muassa ohjelmia "Smallville", "24", "Salaiset kansiot", "Kadotettu" ja "Frendit".


title: MIPS

text: MIPS ("Millions of instructions per second") on tietokoneiden suorituskyvyn mittayksikkö, joka kertoo kuinka monta miljoonaa käskyä tietokone pystyy suorittamaan sekunnissa. Eri suoritinarkkitehtuureja edustavien suorittimien MIPS-luvut eivät ole keskenään kovin hyvin vertailukelpoisia. MIPS ilmoitetaan huippunopeutena, kun taas realistinen tilanne on paljon hajanaisempi, ja vaikka muistin rakenne vaikuttaa myös paljon suoritusnopeuteen, se ei näy MIPS-luvussa.


title: MIPS

text: Näiden ongelmien johdosta termille MIPS käytetään usein sarkastisesti myös selitystä "Meaningless Indicator of Processor Speed" eli suomennettuna suurin piirtein "merkityksetön suorittimen nopeuden mittari".


title: MIPS

text: Joissain yhteyksissä MIPS-luvulla tarkoitetaan myös Dhrystone-nopeustestiohjelman antamaa tulosta; Dhrystone ilmoittaa suorittimen nopeuden verrattuna 70-luvun VAX 11/780-tietokoneeseen, eli montaako VAX 11/780n käskyä vastaavan työmäärän suoritin laskee sekunnissa. Tämä mahdollistaa eri suorinarkkitehtuurien vertailun keskenään. Dhrystone on kuitenkin hyvin muinainen ja alkeellinen testiohjelma eikä sen perusteella voida tehdä paljoakaan johtopäätöksiä modernien tietokoneohjelmien suorituskyvystä eri suorittimilla.


title: Olkaluu

text: Olkaluu () on olkavarren ainoa luu. Yläpäästään se rajoittuu olkaniveleen ja alapäästään kyynärniveleen. Olkaluun olkaniveleen osallistuvassa osassa eli sen yläpäässä on nivelrustoa puolipallon muotoisella alueella. Kyynärniveleen osallistuvassa luun alapäässä on kyynärluuta vastaava olkaluun tela ja värttinäluuta vastaava olkaluun värttinänasta. Olkaluun anatominen vastine jalassa on reisiluu.


title: Olkaluu

text: Mahdollisia olkaluun ongelmia ovat olkaluun murtuma ja olkaluun sijoiltaanmeno.


title: Olkaluu

text: Puolipallon muotoinen ulkonema olkaluun yläpäässä mediaalisesti on olkaluun pää ("caput humeri"). Se niveltyy olkanivelessä. Pään muodostavan puolipallon reuna on luun anatominen kaula ("collum anatomicum"). Olkaluun yläpäässä lateraalisemmin on kaksi olkakyhmyä, joista pienempi ("tuberculum minus") on ventraalisesti suurempaan ("tuberculum majus") nähden. Olkakyhmyjen välivako ("sulcus intertubercularis") jatkuu alas olkaluun proksimaalista vartta. Olkakyhmyihin kiinnittyy kiertäjäkalvosimen jänteitä.


title: Olkaluu

text: Olkakyhmyjen alapuolella olkaluun kiertää kirurginen kaula ("collum chirurgicum"), joka on heikkoutensa takia tyypillinen murtumakohta.


title: Olkaluu

text: Olkaluun alapäässä on nivelnasta eli kondyyli ("condylus"). Sen osista tela ("trochlea humeri") niveltyy kyynärluuhun ja olkaluun värttinälasta ("capitulum humeri") värttinäluuhun kyynärnivelessä. Kondyyli on nivelruston peittämä.


title: Olkaluu

text: Anteriorisesti kondyylin yläpuolella on kaksi kuoppaa, joihin kyynär- ja värttinäluiden ulokkeet menevät kyynärpään koukistuksessa: "fossa coronoidea" mediaalisesti ja "fossa radialis" lateraalisesti.


title: Olkaluu

text: Mediaalisesti ja lateraalisesti kondyylin yläpuolella olkaluun alapäässä ovat olkaluun sisä- ja ulkosivunasta ("epicondylus medialis & lateralis"). Sisäsivunasta on kiinnityskohta kyynärvarren anteriorisen lihasaition lihaksille, ulkosivunasta posteriorisen lihasaition lihaksille.


title: Perinataalikuolema

text: Perinataalikuolema tarkoittaa sitä että yli 22-viikkoinen tai yli 500 grammaa painava sikiö syntyy kuolleena tai että vastasyntynyt kuolee ensimmäisen elinviikon aikana. Mikäli lapsi syntyy kuolleena puhutaan kohtukuolemasta tai prenataalikuolemasta. Kohtukuolleita lapsia syntyy vuosittain suomessa noin 500. Lisäksi noin kaksisataa lasta kuolee seitsemän ensimmäisen elinpäivänsä aikana.


title: Tuomari (elokuva)

text: Tuomari ("The Punisher") on Jonathan Hensleighin ohjaama Marvel Comicsin sarjakuviin perustuva elokuva vuodelta 2004. Se kertoo tuomarista, jota esittää Thomas Jane.


title: Tuomari (elokuva)

text: Entisellä Delta Forcen operaattorilla ja FBI:n agentilla, Frank Castlella oli kaikki; rakastava perhe, hieno elämä ja tulossa oli rauhallinen työ. Viimeisellä tehtävällään Castle soluttautui asekauppoihin. FBI:n saapuessa paikalle, he kuitenkin joutuvat ampumaan yhden kaupassa mukana olleista rikollisista. Tämä ilmenee kuuluisan rikollispomon, Howard Saintin toiseksi pojaksi ja Saint alkaa välittömästi hautomaan kostoa.


title: Tuomari (elokuva)

text: Saatuaan Castlen henkilöllisyyden selville Saint lähettää joukkonsa tappamaan hänet perheineen. Castle joutuu todistamaan perheensä kuoleman mutta jää itse henkiin. Tästä lähtien hän alkaa toteuttaa kostoaan Saintille pettyneenä lakiin ja poliisien toimintaan. Käyttäen kaikkia 20 vuoden aikana oppimia taitojaan Castle aloittaa nerokkaan ja strategisen hyökkäyksen, joka päättyy elokuvan lopussa viimeiseen välienselvittelyyn. Castle saa huijattua Saintin tappamaan parhaan ystävänsä ja vaimonsa tappaen sitten kaikki Saintin liittolaiset ja lopulta itse Saintin. Castle kuitenkin päättää jatkaa taisteluaan pahantekijöitä vastaan, vaikka on jo saanut rangaista Saintia.


title: Imatran taidemuseo

text: Imatran taidemuseo on perustettu vuonna 1951, ja se on vanhimpia Suomen maaseutukaupunkien taidemuseoista. Alkujaan taidemuseo avattiin kansakoulun ylimpään kerrokseen Vuoksenniskalla. Nykyään taidemuseo toimii Imatran kaupungintalon eteläpuolella Arto Sipisen suunnittelemassa, vuonna 1986 valmistuneessa Kulttuuritalo Virrassa (Mansikkalassa) yhdessä Imatran kaupunginmuseon, kaupunginkirjaston, Karelia- ja Kaleva-salien ja musiikkiopiston tilojen kanssa.


title: Imatran taidemuseo

text: Museon kokoelmiin kuuluu Imatran kaupungin ja Imatran taideyhdistyksen omistamia teoksia, yhteensä yli 1 400 teosta. Kokoelman ja näyttelytoiminnan painopiste on suomalaisessa 1900-luvun taiteessa. Kokoelmissa on etenkin 1900-luvun alun taidetta, ja modernismin vuosikymmen eli 1950-luku on hyvin edustettuna.


title: Imatran taidemuseo

text: Imatran kaupungin museoissa (kaupunginmuseo, taidemuseo) kävi vuonna 2015 yhteensä 34 245 henkeä, joista ilmaiskäynnin sai 33 790 henkeä.


title: Imatran taidemuseo

text: Jalo Sihtolan rooli taidemuseon perustamisessa oli ratkaiseva, ja nykyäänkin taidemuseon omistuksessa oleva Sihtola-kokoelma on valtakunnallisesti merkittävä. Se koostuu 1900-luvun modernistisesta suomalaisesta, ruotsalaisesta, ranskalaisesta ja italialaisesta taiteesta.


title: Durendal

text: Durendal tai Durandal oli Rolandin laulun sankarin Rolandin tarunomainen miekka. Miekka oli särkymätön, ja sen kahva sisälsi tarujen mukaan Pyhän Pietarin hampaan. Ludovico Arioston runoelman Orlando Furioson mukaan miekka oli kerran kuulunut Troijan prinssille Hektorille.


title: Durendal

text: Rolandin laulussa kerrotaan, kuinka Roland yritti rikkoa miekan, jotta se ei joutuisi vihollisen käsiin. Kun hän ei siinä onnistunut, hän heitti sen myrkytettyyn virtaan. Paikallisen kansanperinteen mukaan Durendal on yhä tallessa Rocamodourissa.


title: Alkuaineiden IUPAC-nimeämiskäytäntö

text: Kemiassa transuraanisille eli uraania raskaammille alkuaineille annetaan nimi usein löytöpaikan tai löytäjän mukaan ja symboli (nimeen viittaava kirjainyhdistelmä) vasta sen jälkeen kun ne on löydetty. Vielä löytämättömistä alkuaineista käytävän keskustelun helpottamiseksi IUPAC () on määritellyt väliaikaisen järjestelmällisen transuraanisten alkuaineiden nimeämisjärjestelmän. Tämä nimeämisjärjestelmän idea sai alkunsa onnistuneesta orgaanisten yhdisteiden nimeämisjärjestelmästä.


title: Alkuaineiden IUPAC-nimeämiskäytäntö

text:
Väliaikaiset alkuaineiden nimet saadaan järjestelmällisesti alkuaineen järjestysluvusta (transuraanisilla 3-numeroinen). Jokainen numero muutetaan taulukonmukaisesti latinalais- tai kreikkalaisperäiseen etuliitteeseen, päätteeseen ja nimensisäiseen liitteeseen, josta lopulta muodostuu alkuaineen koko nimi. Järjestelmällisen nimen perään lisätään vielä pääte "-ium".
Symboli muodostetaan ottamalla jokaisen liitteen ensimmäinen kirjain.


title: Alkuaineiden IUPAC-nimeämiskäytäntö

text: Jokaiselle alkuaineelle aina alkuaineeseen 118 (oganesson) saakka on annettu oma järjestelmällisestä nimeämisjärjestelmästä poikkeava nimensä. Tämän vuoksi järjestelmällistä nimeämisjärjestelmää suositellaan käytettäviksi vain niille alkuaineille joiden järjestysnumero on yli 118, joten käytännössä näiden alkuaineiden symbolit ovat aina kolmekirjaimisia (esimerkiksi Uue, Ubt, Bno).Nimeämisjärjestelmässä on muutama poikkeussääntö:


title: Aittaniemi

text: Aittaniemi on Posion kuntaan kuuluva kylä, joka sijaitsee kunnan luoteisosassa.


title: Aittaniemi

text: Kylä sijaitsee Ala-Suolijärven (saamenk. "sola" ´saari`) rannalla. Maaston korkeus merenpinnasta noin 250 metriä. Ala-Suolijärven pohjoispuolella sijaitseva 8 kilometriä pitkä Aittaniementie erkanee Peräposion–Morottajan maantiestä. Kylän talot sijaitsevat suurelta osin tämän tien varrella. Naapurikyliä on vain kaakkoispuolella sijaitseva Ristilä. Aittaniemi tarkoittaa paitsi kylää, myös Aittaniemeä eksaktina paikannimenä.


title: Aittaniemi

text: Aluetta luonnehtii varsinkin 14 kilometriä pitkä Ala-Suolijärvi monine saarineen, joista suurin on useita kilometrejä pitkä Porosaari. Muita pienempiä järviä ovat muun muassa Näskämö ja Iso- ja Pieni-Hietajärvi. Aittaniemeä ympäröi länsi- ja pohjoispuolella kohoava maasto, tosin itse kylän alue on melko tasaista. Aittaniemen alueella on runsaasti sekä ojitettuja että ojittamattomia soita. Kotajärven suoalue on näistä suurin ja sijaitsee vain vähän Ala-Suolijärven pinnan yläpuolella. Alueella on myös monia pieniä jokia ja puroja.


title: Aittaniemi

text: Aittaniemen ensimmäisiä asukkaita ovat olleet saamelaiset. Heidän tekemiään ovat alueelta tavatut peuranpyyntikuopat. Aittaniemen historia taas alkaa rovaniemeläisten talollisten myötä, jotka pitivät Ala-Suolijärveä pyyntivetenään jo 1500–1600-luvulla. On hyvin mahdollista, että pyytäjien majapaikka sijaitsi juuri nykyisessä Aittaniemessä. Järvipyyntiä ajatellen sijainti on erinomainen. Vakituinen asutus alueella alkoi 1700-luvun myötä, jolloin Kylmäniemen talon asukas Sigfrid Mursu (1706-1781) perusti Aittaniemen uudistalon. Paikannimiin liittyvät talonnimet olivat 1700-luvulla eräänlaista muotia. Kyseisen uudisrakennuksen ovat viranomaiset tarkastaneet ainakin 21. kesäkuuta 1769. Sigfrid Mursulta talo siirtyi ilmeisesti jo varhaisessa vaiheessa hänen pojalleen Henrik Mursulle (1732-1804) josta käytettiin talon mukaisesti nimeä Henrik Aittaniemi. Uudisrakennuksen lisäksi isä Sigfrid antoi pojalleen Henrikille lähellä sijaitsevan, alun perin Kylmäniemen talon omistaman Näskämön niityn. Tämä tosin johti myöhemmin pitkiin riitoihin Kylmäniemen talon nuoremman isännän kanssa. Suoniityt olivat ensiarvoisen tärkeitä karjanhoitoa harjoittaville varhaisille asukkaille. 1780-luvulla Aittaniemen talolla oli jo erikokoisia, osin padottuja niittyjä Näskämö-, Kota-, Hauki- sekä Hietajoen varsilla, Mäenpäällisenlammella, Hietalammella, Saarilammen ja Kielikonlammen välillä sekä Pernulammen puron varrella, mistä niittyjen määrää yhä lisättiin patoamalla ja raivaamalla.


title: Aittaniemi

text: 1800-luvulla kylän väkiluku nousi vain hitaasti. Kuitenkin Aittaniemessä mainitaan eräissä lähteissä pidetyn koulua jo vuonna 1900, missä tulee kuitenkin kysymykseen vain kiertokoulu. Myöhemmin kansakoulu toimi Juho Aittaniemen (1870-1954) talossa. Varsinainen koulurakennus valmistui 1950, mikä lakkautettiin 1975 nimellisesti peruskoulun ala-asteena. Koulun loppumiseen vaikuttivat varsinkin elinkeinomuutos maaltapakoineen sekä voimakas muuttoliike Ruotsiin. Kylän talojen lukumäärää kasvatti erityisesti vuonna 1954 loppuunsaatettu, kiihkeitä tuntojakin nostattanut isojako. Samoihin aikoihin loppui viljanviljely alueella, jonka jälkeen maatilat olivat lähinnä lypsykarjatiloja. Lisäansioita alueella oli 1900-luvun vaihteesta asti saatu varsinkin metsätöistä. 1970-luvulle tultaessa nämäkään eivät taanneet enää kaikille riittävää toimeentuloa.


title: L (kirja)

text: L ("L") on norjalaisen Erlend Loen kirjoittama romaani. Se ilmestyi vuonna 1999. Kirjan suomensi Outi Menna, ja sen suomalainen kustantaja on Like. Loen humoristinen ja ajoittain naiivi kerrontatapa nosti kirjan kansainväliseksi menestykseksi.


title: L (kirja)

text: L on omaelämäkerrallinen kirja, joka kertoo seitsemän miehen Thor Heyerdahlin hengessä tekemästä tutkimusmatkasta Tyynenmeren autiolle saarelle. Retken tarkoituksena on nostaa Norja lopultakin maailmankartalle. Retkikunnan johtaja Erlend on kehittänyt teorian Polynesian saarten asuttamisesta. Hän uskoo, että eteläamerikkalaiset ovat asuttaneet ne luistellen meren yli sen ollessa oli jäässä. Kirjan alussa hän yrittää todistaa teoriaa kuitenkaan erityisemmin onnistumatta.


title: L (kirja)

text: Tämä tutkimus ei muiden mielestä riitä maineen ja kunnian saavuttamiseksi, joten heistä alkaa tuntua, että tulisi tutkia jotain muutakin. Egil saa uuden ajatuksen. He päättävät kokeilla ja vertailla eri yhteiskuntajärjestelmien toimivuutta käytännössä autiolla saarellaan. Tarkasteluun joutuvat monet hallintoratkaisut apartheidista yksinvaltiuteen. He eivät kuitenkaan löydä yhtään aukotonta järjestelmää – jokaisessa on omat epäkohtansa ja heikkoutensa. Retkikunta on kuitenkin tyytyväinen kokeeseen ja Erlend uskoo, että siitä voi olla hyötyä muille tulevaisuudessa. Kun he palaavat takaisin Norjaan, heitä ei ole vastaanottamassa soittokuntaa, mutta matkalla oli kuitenkin ajatuksia selkeyttävä vaikutus heille itselleen.


title: Erillinen Pataljoona 6 (talvisota)

text: Erillinen Pataljoona 6 (Er.P 6) oli talvisodan aikainen Suomen puolustusvoimien joukko-osasto, joka kuului ennen YH:n julistamista (14. lokakuuta 1939) perustettuihin niin sanottuihin suojajoukkoihin.


title: Erillinen Pataljoona 6 (talvisota)

text: Erillinen pataljoona 6 perustettiin 7. lokakuuta 1939 Kaukolan, Käkisalmen, Räisälän ja Sakkolan reserviläisistä.


title: Erillinen Pataljoona 6 (talvisota)

text: Pataljoonan varustamisessa pyrittiin saavuttamaan määrävahvuudet, johon pääsääntöisesti Er.P 6:n osalta päästiinkin mainitun yksikön kuuluessa ns. suojajoukkoihin.


title: Erillinen Pataljoona 6 (talvisota)

text: Pataljoonan komentajana toimi koko talvisodan ajan kapteeni Onni Saarelainen.Er.P 6 keskitettiin 11. lokakuuta 1939 Rautuun ja liitettiin samalla Raudun ryhmään, joka oli II Armeijakunnan esikunnan komennossa.


title: Erillinen Pataljoona 6 (talvisota)

text: Erityistä mainetta pataljoona sai Keljan taistelussa 27. joulukuuta 1939, jossa se löi huomattavasti suuremman vihollisjoukon vastahyökkäyksellä takaisin Vuoksen taakse. ErP 6 tappiot kaatuneina Keljan taistelussa olivat 49 miestä


title: Volgan saksalaiset

text: Volgan saksalaiset ( tai "Russlanddeutsche") ovat Venäjällä alkujaan Volgan alueella asuneita saksalaistaustaisia ihmisiä.


title: Volgan saksalaiset

text: Saksalaisia muutti Volgan rannoille Katariina Suuren aikana. Heitä asui siellä toiseen maailmansotaan asti. Josif Stalinin määräyksestä heidät kuitenkin pakkosiirrettiin muiden muassa Kazakstaniin ja Siperiaan.


title: Volgan saksalaiset

text: Venäjän sisällissodan jälkeen Venäjälle perustettiin vuonna 1924 Volgan saksalaisten autonominen sosialistinen neuvostotasavalta, mutta se hajotettiin vuonna 1941 Stalinin pelätessä volgansaksalaisten ryhtyvän taisteluun Saksan puolella. Lisäksi hän määräsi, että saksalaiset oli siirrettävä itään Kazakstaniin, Siperiaan ja muille syrjäisille alueille. Tasavallan pääkaupunki oli Engels.


title: Volgan saksalaiset

text: Neuvostoliiton kaatumisen jälkeen monet Volgan saksalaiset muuttivat Saksaan koska siellä oli voimassa paluumuuttolaki, jonka nojalla Volgan saksalaiset saivat suoraan Saksan kansalaisuuden. Tämä johti todelliseen muuttoaaltoon Saksaan ja nykyään lähes pari miljoonaa volgansaksalaista asuu Saksassa – tämä siitäkin huolimatta, että moni ei osaa enää puhua saksaa. 90-luvun loppupuolella Saksa kiristi paluuehtoja varsinkin kieltä osaamattomien kohdalla.


title: Volgan saksalaiset

text: Historian aikana Volgan saksalaisia on muuttanut siirtolaisiksi huomattavia määriä Pohjois- ja Etelä-Amerikkaan.


title: Unbiquadium

text: Unbiquadium on väliaikainen nimi toistaiseksi löytämättömälle alkuaineiden jaksollisen järjestelmän alkuaineelle, jonka järjestysluku on 124. Sen väliaikainen tunnus on Ubq. GANILissa, Ranskassa vuonna 2008 toiminut ryhmä väittää valmistaneensa unbiquadiumatomin ytimen, mutta löytöä ei ole virallistettu. Unbiquadium noudattaa alkuaineiden IUPAC-nimeämiskäytäntöä, kunnes se saa virallisen nimen.


title: Haapaniemi (Hirvensalmi)

text: Haapaniemi on Hirvensalmen kirkonkylän etelärannassa sijaitseva niemenkärki ja sitä ympäröivät alueet. Haapaniemessä sijaitsee muun muassa Hirvensalmen terveyskeskus, vanhainkoti ja lasten päivähoitopaikka sekä yksi Hirvensalmen kolmesta hakelämpökeskuksesta. Haapaniemi sijoittuu Haapaniementien, Heikinniementien ja Sysmälänniementien varrelle. Sysmälänniementie rakennettiin vasta 1990-luvun loppupuolella ja sinne on siitä lähtien rakennettu uusia yksikerroksisia omakotitaloja. Sysmälänniementie on saanut nimensä Sysmälän pappilan mukaan, jonka maihin kuului alueita Haapaniemestä. Kartassa näkyvää Puistotietä ei ole vielä rakennettu. Rannassa on monia venevajoja, mutta uimarantaa ei ole. Hiihtoa ja lenkkeilyä voi harrastaa pururadalla, jonka eteläiset osat ulottuvat Haapaniemeen asti.


title: Fiksaatio

text: Fiksaatio (lat. "fixare" 'kiinnittää') tarkoittaa yleensä kiinnitystä ja kiinnittymistä. Sitä käytetään tavallisesti psykologiassa ja psykiatriassa lyhennyksenä affektiivisesta fiksaatiosta. Tällä tarkoitetaan kiintymystä tai takertumista sellaiseen kohteeseen, johon aikaisemmassa kehitysvaiheessa oli normaalia tuntea kiintymystä — esimerkiksi äitiin. Fiksaation oletetaan aiheuttavan monia neuroottisia käyttäytymiskuvioita, kuten kiihkeitä ihmis- tai kohdesuhteita ja kyvyttömyyden kypsiin ihmissuhteisiin.


title: Harmonia (mytologia)

text: Harmonia () oli kreikkalaisessa mytologiassa sovun jumalatar, Areen ja Afroditen tytär, joskin toisessa versiossa hänet on mainittu myös Elektran ja Zeuksen tyttäreksi. Hän on Kadmoksen puoliso, ja Polydoroksen, Inon, Autonoen, Semelen ja Agauen äiti. Harmonian roomalainen vastine oli Concordia.


title: Harmonia (mytologia)

text: Heidän häissään kaikki jumalat olivat läsnä; Harmonia sai häälahjaksi Hefaistoksen tekemän kaulakorun. Tämä koru osoittautui varsin kohtalokkaaksi, ja myöhemmin Polyneikes antoi saman korun Erifylelle lahjoakseen tämän suostuttelemaan miehensä Amfiaraos ryhtymään sotaan Thebaa vastaan. Kaikkialla koru toi mukanaan epäjärjestystä ja surmaa; sota johti lopulta Erifylen, Alkmaionin ja Fegeuksen ja hänen poikiensa kuolemaan. Viimein Fegeuksen ja Alkmaionin poikien murhien jälkeen se asetettiin Athene Pronaian temppeliin Delfoihin. Myös siellä se tuotti edelleen epäonnea. Fayllos, yksi Fokiin johtajista, ryösti korun mukaansa ja antoi sen rakastajattarelleen, sotapäällikkö Aristonin vaimolle. Tämän pidettyä korua jonkin aikaa hänen poikansa valtasi hulluus, ja tämä sytytti heidän talonsa tuleen polttaen samalla äitinsä.


title: Harmonia (mytologia)

text: Harmonian vastakohta oli Eris, eripuraisuuden jumalatar.


title: 8TV

text: 8TV (yksinkertaistetut merkit: 八度空间; pinyin Bā Dù Kōng Jiān) on yksityinen malesialainen televisiokanava. Kanava aloitti televisiolähetykset vuonna 2004.


title: Vesa Alare

text: Vesa Erkki Alare (s. 20. elokuuta 1941 Suomussalmi) on suomalainen säveltäjä, sanoittaja ja laulaja, joka keikkaili vuosina 1980–2001 "Humppalallit" ja "Tanssiorkesteri Lallit"-yhtyeiden kanssa. Sittemmin Alare on soittanut ja laulanut yhdessä Ahti Laineen kanssa muodostetussa Duo Maestro -kokoonpanossa. Hän on tehnyt noin 400 sävellystä ja sanoitusta.


title: Vesa Alare

text: Alare on tehnyt elämäntyönsä Köyliössä. Hän on toiminut pitkään Kankaanpään koulussa opettajana sekä koulun johtajana. Alare omistaa myös "VA-studio"-nimisen äänitysstudion.


title: Von Hippel–Lindaun oireyhtymä

text: Von Hippel–Lindaun oireyhtymä on vallitsevasti periytyvä sairaus, joka ilmenee alttiutena saada kasvaimia eri puolille kehoa. Oireyhtymä on nimetty Eugen von Hippelin ja Arvid Lindaun mukaan.


title: Von Hippel–Lindaun oireyhtymä

text: Von Hippel–Lindaun oireyhtymän aiheuttaa yhden geenin poikkeavuus kromosomin 3 lyhyessä haarassa. Enintään 150 suomalaisen arvioidaan kärsivän taudista. Koko maailmassa taudista kärsii yksi noin 35 000 syntyvästä lapsesta.


title: Von Hippel–Lindaun oireyhtymä

text: Von Hippel–Lindaun oireyhtymän oireet riippuvat paljolti siitä, mihin kasvain on kehittynyt. Esimerkiksi kasvain pikkuaivoissa saattaa oireilla tasapainohäiriöinä ja munuaiskasvain verivirtsaisuutena. Muita yleisiä kasvainten kohteita ovat muun muassa verkkokalvo ja haima. Myös feokrosytoomia esiintyy. Oireyhtymä voi aiheuttaa sokeutumisen ja liikuntavamman. Liikuntavamman saaminen on yksilöllistä.


title: Von Hippel–Lindaun oireyhtymä

text: Ennusteen kannalta on tärkeää todeta oireyhtymä mahdollisimman varhain, jotta kasvainten riski tiedostetaan etukäteen. Sairaus alkaa oireilla keskimäärin kolmenkymmenen vuoden iässä, vaikkakin tämä on hyvin yksilöllistä. Satunnaisen mutaation aiheuttama von Hippel–Lindaun oireyhtymä on erittäin harvinainen. Jotkut oireyhtymän saaneet kantavat kyseistä tautia ilman, että heillä olisi mitään oireita.


title: Unbipentium

text: Unbipentium on väliaikainen nimi alkuaineiden jaksollisessa järjestelmässä teoreettisesti ennustetulle alkuaineelle, jota ei ole vielä löydetty. Unbipentiumin väliaikainen kemiallinen merkki on Ubp ja sen järjestysluku on 125.


title: Unbipentium

text: Unbipentiumia ei vielä ole yritetty syntetisoida, mutta jos sen atomeja saataisiin aikaan niin niiden isotoopin Ubp odotetaan olevan pysyvin.


title: Unbipentium

text: Unbipentium kuuluisi jaksollisen järjestelmän 8. jaksoon ja superaktinoidien sarjaan, sekä olisi g-lohkon alkuaine. Sen elektronikonfiguraatioksi on ennustettu Madelungin säännön perusteella [Og] 8s 5g, mutta ottaen huomioon kvanttiväridynamiikan ja suhteellisuusteorian vaatimat korjaukset on todennäköisemmäksi elektronikonfiguraatioksi laskettu [Og] 8s 8p 6f. Toisia tuloksia on saatu hieman erilaisilla menetelmillä, kuten [Og] 8s 8p 6f 5g soveltaen Dirac-Fock-Slater-menetelmää, joka tekisi tästä alkuaineesta ensimmäisen (kyseisellä menetelmällä laskien) jolla on elektroni 5g-alikuorella.


title: Lehtonurmikka

text: Lehtonurmikka ("Poa nemoralis") on yleinen, tuulipölytteinen heinäkasvi.


title: Lehtonurmikka

text: Lehtonurmikka kasvaa 30–80 senttimetriä korkeina löyhinä mättäinä. Sen lehti on kourumainen, lehden kärki veneenmuotoinen, ja ylin lehti osoittaa tyypillisesti suoraan sivulle. Korressa olevat solmukohdat ovat muuta kortta tummemmat. Röyhy on 5–10 cm korkea, ruskeanvioletti tai vihreä, ja sen haarat ovat ohuet ja karheat. Lehtonurmikka muistuttaa jossain määrin pahtanurmikkaa ("Poa glauca") ja rantanurmikkaa ("Poa palustris").


title: Lehtonurmikka

text: Lehtonurmikka kasvaa kuivahkoissa mutta ravinteikkaissa paikoissa kuten lehtometsissä ja peltojen reunoilla. Lehtonurmikka kestää varjoa paremmin kuin monet muut heinät, joten sitä viljellään nurmikkokasvina varjoisissa paikoissa.


title: Rhett Butler

text: Rhett Butler on kuvitteellinen sankarihahmo Margaret Mitchellin romaanissa "Tuulen viemää". Romaanista vuonna 1939 tehdyssä filmatisoinnissa Rhettiä esitti Clark Gable. Vuonna 1994 tuotetussa television minisarjassa Butlerin roolissa oli Timothy Dalton. Rhett esiintyy myös Alexandra Ripleyn "Tuulen viemälle" kirjoittamassa jatko-osassa "Scarlett", sekä Donald McCaignin kirjoittamassa kirjassa "Rhett", joka kertoo Tuulen viemän tarinan Rhettin näkökulmasta.


title: Rhett Butler

text: Rhett on charlestonilaisen arvostetun Butlerin suvun vesa. Hän vihasi syvästi edesmennyttä isäänsä. Hänen isänsä karkottikin hänet kotoaan ilman rahaa poikansa tekojen vuoksi. Rhett hankki itselleen suunnattomat rahasummat likaisella pelillä, mutta kukaan ei aivan tarkkaan tiedä millä tavalla. Rhett pitää kuitenkin kovasti äidistään ja sisarestaan Rosemarystä, mutta hänen isänsä ei elinaikanaan antanut näiden tavata Rhettiä, joten tapaamiset täytyi järjestää salassa.


title: Rhett Butler

text: Rhett on komea, harteikas ja pitkä mies. Hänellä on mustat viikset ja lyhyeksi leikatut mustat hiukset. Hänen ihonsa on ruskettunut ja hampaansa valkoiset. Rhett osaa olla hyvin viehättävä ja kohtelias jos tahtoo, mutta useimmiten häntä ei huvita. Hän on itsekäs, häikäilemätön ja suorasanainen ja näkee helposti ihmisten läpi. Hän on elänyt omin avuin jo nuoresta lähtien, minkä vuoksi hänestä on kehittynyt hyvin rohkea ja itsevarma mies.


title: Rhett Butler

text: Ensimmäisen kerran Rhett tavataan Wilkesien juhlissa. Paikkakunnan kaunotar Scarlett O'Hara on saanut juuri kuulla rakastamansa miehen Ashley Wilkesin ja tämän serkun Melanie Hamiltonin kihlauksesta ja huvittunut Rhett katsoo sivusta, kuinka Scarlett yrittää kaikin tavoin tehdä Ashleyn mustasukkaiseksi. Huomatessaan Rhettin hymyilevän hänelle ilkikurisesti Scarlett kysyy ystävältään, kuka tämä on. Ystävä kertoo hänen olevan sukunsa musta lammas Rhett Butler, jolla on hyvin hämärä menneisyys. Myöhemmin juhlissa Rhett sattuu vahingossa todistamaan kohtauksen, jossa Scarlett anoo Ashleyä perumaan kihlauksen ja joka päättyy siihen, että Scarlett lyö Ashleyä. Ashleyn lähdettyä Scarlett huomaa kauhukseen sohvalla makaavan Rhettin ja vannottaa tätä olemaan kertomatta tapauksesta kenellekään.


title: Rhett Butler

text: Kun Scarlett ja Rhett seuraavan kerran tapaavat, Scarlett on jäänyt jo leskeksi ja elää lohdutonta elämää Atlantassa Melanien kanssa. Rhett järkyttää koko Atlantaa pyytämällä hyväntekeväisyysjuhlissa Scarlettia tanssimaan kanssaan, vaikka se on ehdottoman paheksuttua käytöstä leskelle. Tästä alkaa heidän merkillinen suhteensa. Rhett tuhoaa Scarlettin mainetta viettämällä tämän kanssa aikaa ja houkuttelemalla tämän sopimattomuuksiin.


title: Rhett Butler

text: Kun pohjoisvaltiolaiset jo valloittavat Atlantaa, Rhett auttaa Scarlettia, Melaniea ja tämän vastasyntynyttä vauvaa pakenemaan kaupungista. Rhett ilmoittaa lähtevänsä sotaan ja lisää Scarlettin järkytystä ja suuttumusta suutelemalla tätä. Scarlett ei voi ymmärtää, miksi Rhett päättää juuri nyt lähteä sotaan, kun häviö on jo niin ilmiselvä.


title: Rhett Butler

text: Monen kuukauden jälkeen Scarlett palaa Atlantaan kuullakseen tädiltään, että Rhett on vankilassa hirttotuomio niskassaan. Scarlett lähtee tapaamaan häntä ja yrittää vietellä Rhettin antamaan hänelle rahaa Taraa varten, mutta Rhett näkee hänen lävitseen. Scarlett lähtee raivoissaan paikalta. Paluumatkallaan hän törmää sisarensa kihlattuun Frank Kennedyyn ja päättää varastaa tämän sisareltaan saadakseen Frankilta rahat Taraan. Näin myös tapahtuu.


title: Rhett Butler

text: Kaksi viikkoa myöhemmin Scarlett järkyttyy nähdessään vapaaksi päässeen Rhettin Frankin kaupassa. Rhett on huvittunut siitä, että Scarlett on taas päätynyt hetken mielijohteesta rakkaudettomaan avioliittoon ja kaiken lisäksi varastanut miehen sisareltaan. Hän toteaa, että jos Scarlett vain olisi jaksanut odottaa kaksi viikkoa Rhettin vapautumista, tämä olisi kyllä lainannut hänelle rahat.


title: Rhett Butler

text: Ku Klux Klanin tehtävissä Frank saa surmansa, ja muita miehiä auttanut Rhett nousee sankariksi. Useat rouvat toteavat kuitenkin, että mieluummin olisivat antaneet miestensä kuolla kuin olisivat kiitollisuuden velassa Rhett Butlerille.


title: Rhett Butler

text: Scarlettin kituessa omantunnontuskissa siitä, että olisi aiheuttanut Frankin kuoleman, Rhett saapuu paikalle ja kosii Scarlettia luvaten tälle kaiken, mitä tämä vain tahtoo. Scarlett suostuu rahan vuoksi, mutta salassa Rhett toivoo, että Scarlett oppisi rakastamaan häntä kuten hän on rakastanut Scarlettia ensitapaamisesta lähtien. Scarlettin loppumaton rakkaus Ashleyä kohtaan vaivaa heidän liittoaan kuitenkin ikuisesti.


title: Rhett Butler

text: Kun Scarlettin ja Rhettin tytär Bonnie kuolee hevosonnettomuudessa, näiden kahden välille syntyy syvä kuilu. Kun Scarlett vihdoin ymmärtää, ettei ikinä ole todella rakastanut Ashleyä vaan ainoastaan Rhettiä, on jo liian myöhäistä. Rhett jättää Scarlettin sanoen rakkautensa kuluneen loppuun. Rhettin Scarlettille lausumat kuuluisat viimeiset sanat ”Frankly, my dear, I don't give a damn” (”Suoraan sanottuna, kultaseni, en välitä hittojakaan”) on äänestetty maailman parhaaksi elokuvasitaatiksi.


title: Guava

text: Guava eli hedelmäguava ("Psidium guajava") on myrttikasveihin ("Myrtaceae") lukeutuva pensas tai pienehkö trooppinen puu, joka kasvaa luonnostaan Karibialla, Väli- ja Etelä-Amerikassa. Guavapuu kasvaa luonnossa 20 m korkeaksi, hedelmätarhoissa se jää yleensä kymmenmetriseksi. Sen kaarna on sileää, kuparinväristä ja hilseilee paljastaen vihreän jälsikerroksen.


title: Guava

text: Guavan päärynänmuotoinen hedelmä on syötävä ja halkaisijaltaan noin 3–10 cm:n kokoinen. Hedelmän väri vaihtelee vaalean vihreästä keltaiseen ja joillakin lajeilla jopa voimakkaan punaiseen. Hedelmällä on voimakas tuoksu, ja se maistuu happamalta ja makealta.


title: Guava

text: Monissa trooppisissa maissa viljellään guavaa. Hedelmän voi syödä sellaisenaan. Guavan lehdistä ja hedelmistä valmistetaan myös teetä, jota käytetään hoitona vatsavaivoihin.


title: Guava

text: Guavaa voi myös viljellä Suomessa huonekasvina, jolloin kaupasta ostetun hedelmän siemeniä kylvetään kukkamultaan isoon reikäpohjaiseen kukkaruukkuun valoisalle paikalle. Kastellaan säännöllisesti, mutta mullan annetaan kuivahtaa kastelukertojen välillä. Kesäisin sitä voi pitää ulkona suojaisassa paikassa tai parvekkeella, mutta kylmää se ei kestä. Kukkii ja tuottaa hedelmää 2-3 vuodessa.


title: Guava

text: Guava sisältää runsaasti C-vitamiinia, jopa 228 mg sataa grammaa kohden. Täten yksi keskikokoinen guava, joka painaa n. 55 g, sisältää 126 mg C-vitamiinia, joka on 209 % suositellusta 60 mg:n päivän saantisuosituksesta.


title: Guava

text: Fineli: Guavan ravintosisältö


title: Rhett Butler (pokerinpelaaja)

text: Rhett Butler on yhdysvaltalainen pokerinpelaaja, jonka uran suurin saavutus on vuoden 2006 World Series of Pokerin pääturnauksen viides tila. Tämä toi hänelle 3 216 182 dollarin palkintorahat.


title: Rhett Butler (pokerinpelaaja)

text: Butler on ammatiltaan vakuutusedustaja ja hän on pelannut pokeria yli 25 vuotta. Hän on opiskellut James Madisonin yliopistossa ja asuu Rockvillessä, Marylandissa vaimon ja kolmen lapsen kanssa..


title: Rhett Butler (pokerinpelaaja)

text: Joulukuussa 2006 Butler oli rahasijoilla kahdessa Fifth Annual Five Diamond World Poker Classic -tapahtuman no limit hold 'em -turnauksessa. Maaliskuussa 2007 hän voitti The Wynn Classicin 1 000 dollarin mixed hold'em/omaha/seven card stud -turnauksen.


title: Rhett Butler (pokerinpelaaja)

text: Elokuussa 2007 Butlerin pokeriuran turnausansiot ylittivät 3,3 miljoonaa dollaria.


title: Rhett Butler (pokerinpelaaja)

text: Rhett Butler on täyskaima "Tuulen viemää" -romaanin Rhett Butlerille.


title: Tiia Forsström

text: Tiia Anniina Forsström (ent. Aarnipuu, ent. Lampela, s. 26. huhtikuuta 1974) on suomalainen tietokirjailija, seksuaalineuvoja ja seksityöntekijä.


title: Tiia Forsström

text: Koulutukseltaan Forsström on filosofian maisteri. Hänen keskiaikaisten pyhimysten ristiinpukeutumista käsitellyt uskontotieteen oppiaineen pro gradu -tutkielmansa hyväksyttiin parhaimmalla mahdollisella arvosanalla (laudatur) vuonna 2005, ja hän sai tutkielmastaan Helsingin yliopiston sukupuolentutkimuksen gradupalkinnon vuodelta 2006.


title: Tiia Forsström

text: Forsström on entinen helsinkiläinen Vasemmistoliiton kaupunginvaltuutettu, valtuustoryhmänsä puheenjohtaja sekä kulttuuri- ja kirjastolautakunnan jäsen (2004–2008). Forsström on ollut myös Vasemmistoliiton puoluevaltuuston jäsen ja Helsingin Vasemmistoliitto ry:n piiritoimikunnan jäsen.


title: Tiia Forsström

text: Forsström on työskennellyt Helsingin yliopiston ylioppilaskunnan (HYY) sosiaalipoliittisena sihteerinä vuosina 2003–2005 sekä kansanedustaja Suvi-Anne Siimeksen eduskunta-avustajana vuosina 2006–2007


title: Tiia Forsström

text: Forsström toimi Seksuaalisen tasavertaisuuden eli Setan hallituksen puheenjohtajana vuosina 2001–2005. Hänen muita luottamustoimiaan ovat olleet muun muassa Sateenkaariperheet – Regnbågsfamiljer ry:n puheenjohtajuus, Kansainvälisten ihmisoikeusasiain neuvottelukunnan ja ILGA-Europen (International Lesbian and Gay Association Europe) hallituksen jäsenyys sekä Helsingin yliopiston tasa-arvotoimikunnan jäsenyys ja opintotukilautakunnan asiantuntijajäsenyys.


title: Tiia Forsström

text: Vuodesta 2013 kesään 2015 hän työskenteli Sateenkaariperheiden koulutussuunnittelijana.


title: Tiia Forsström

text: Forsström toimi Sexpo-säätiön puheenjohtajana.


title: Tiia Forsström

text: Forsström ja hänen aviomiehensä Jouni Forsström harjoittavat nykyään "Aistien talo" -nimisessä yrityksessä Espoossa seksityötä, eli tarjoavat seksuaalisia palveluita (sadomasokismi, fetisismi, roolileikit, sidonta, eroottinen hieronta ym.) asiakkailleen.


title: Tiia Forsström

text: Forsströmillä on aviomies ja kolme lasta.


title: Amfion

text: Amfion oli kreikkalaisessa mytologiassa toinen Zeuksen ja Antiopen kaksoispojista. Hänen veljensä oli Zethos. Molemmat liittyvät olennaisesti myyttiin Theban perustamisesta heidän rakennettuaan kaupungin muurin.


title: Amfion

text: Amfionin ja Zethoksen äiti oli Antiope, joka Zeuksen maattua hänet väkisin satyyrin hahmossa pakeni häpeäänsä Sikyoniin, jossa hän nai kuningas Epopeuksen. Kuitenkin joko Nykteus tai Lykos hyökkäsi Sikyoniin viedäkseen hänet takaisin Thebaan rangaistavaksi. Voittoisan sotaretken paluumatkalla hän synnytti kaksoset, jotka hänet pakotettiin jättämään Kithairon-vuorelle. Thebassa Lykos antoi Antiopen vaimonsa Dirken käsiin, ja tämä kohteli häntä julmasti monen vuoden ajan.


title: Amfion

text: Lopulta Antiopen onnistui paeta, ja hän löysi poikansa asumasta lähellä Kithairon-vuorta. Kaksosten vakuututtua siitä, että hän oli heidän äitinsä, he lähtivät kostamaan tämän kohtaloa. He tappoivat Dirken sitomalla hänet härän sarviin, kokosivat armeijan ja valtasivat Theban alkaen yhdessä hallitsemaan kaupunkia.


title: Amfion

text: Amfionista tuli suuri laulaja ja muusikko, kun Hermes oli opettanut häntä soittamaan ja antanut hänelle kultaisen lyyran. Kaksoset rakensivat muurin Kadmean, Theban linnoituksen, ympärille. Zethos joutui ponnistelemaan kovasti kuljettaakseen tarvittavat kivet rakennuspaikalle, kun taas Amfion soitti lyyraansa, jolloin hänen kivensä seurasivat häntä ja liukuivat varovasti paikoilleen.


title: Amfion

text: Amfion nai Nioben, Lyydian kuningas Tantaloksen tyttären. Tämän ansiosta hän oppi soittamaan lyyraansa lyydialaiseen tyyliin, jonka vuoksi hän lisäsi kolme kieltä soittimeensa.


title: Amfion

text: Niobe sai monta lasta mutta tuli ylimieliseksi. Hän loukkasi jumalatar Letoa, jolla oli ainoastaan kaksi lasta, Artemis ja Apollon. Niinpä Leton lapset tappoivat Nioben lapset kostoksi. Ovidiuksen mukaan Amfion tappaa itsensä murheen murtamana. Telesilla puolestaan kertoo, että Artemis ja Apollon tappoivat hänet lastensa mukana. Hyginuksen versiossa hän hulluudessaan yrittää hyökätä Apollonin temppeliin, mutta kuolee jumalan ampumaan nuoleen.


title: Amfion

text: Amfionin ja Zethoksen kuoltua Laios palasi Thebaan kuninkaaksi.


title: Zethos

text: Zethos oli kreikkalaisessa mytologiassa toinen Zeuksen ja Antiopen kaksoispojista. Hänen veljensä oli Amfion. Molemmat liittyvät olennaisesti myyttiin Theban perustamisesta heidän rakennettuaan kaupungin muurin.


title: Zethos


title: Zethos


title: Zethos

text: Zethoksesta tuli metsästäjä ja paimen, joka oli hyvin kiinnostunut karjankasvattamisesta. Kaksoset rakensivat muurin Kadmean, Theban linnoituksen, ympärille. Zethos joutui ponnistelemaan kovasti kuljettaakseen tarvittavat kivet rakennuspaikalle, kun taas Amfion soitti lyyraansa, jolloin hänen kivensä seurasivat häntä ja liukuivat varovasti paikoilleen.


title: Zethos

text: Zethos nai Theben, jonka mukaan Theban kaupunki on nimetty.


title: Zethos

text: Toisen version mukaan Zethoksen puoliso oli Aedon, jonka kanssa heillä oli yksi ainoa poika. Aedon, joka kateellisena Nioben seitsemästä pojasta yritti tappaa näistä vanhimman, surmasikin vahingossa oman poikansa Ityloksen. Jumalat muuttivat Aedonin satakieleksi ja Zethos surmasi tuskissaan itsensä.


title: Zethos

text: Amfionin ja Zethoksen kuolemien jälkeen Laios palasi Thebaan kuninkaaksi.


title: Sonic the Hedgehog 2

text: Sonic the Hedgehog 2 on Sonic Teamin ja Sega Technical Instituten yhdessä kehittämä tasohyppelypeli, jonka Sega julkaisi Sega Mega Drivelle 24. marraskuuta 1992. Se on jatko-osa vuonna 1991 julkaistulle "Sonic the Hedgehogille". Pelin pääosissa ovat Sonic the Hedgehog ja uusi hahmo Miles ”Tails” Prower. Toista osaa pidetään yleisesti yhtenä sekä pelisarjan että Mega Driven tärkeimmistä ja parhaista peleistä. Pelille ilmestyi vuonna 1994 jatko-osa "Sonic the Hedgehog 3".


title: Sonic the Hedgehog 2

text: "Sonic the Hedgehog 2" on tasohyppelypeli, jossa pelaajan täytyy läpäistä jokainen taso liikkumalla pääasiassa vasemmalta oikealle kymmenen minuutin aikarajan sisällä. Matkalla pelaaja kerää kultaisia renkaita ja tuhoaa vihollisia. Tähtitolpat ovat väliaikapisteitä, joilta voi hengen menetettyään jatkaa peliä. Hengen menettää putoamalla rotkoon, murskautumalla tai osumalla viholliseen silloin, kun pelihahmolla ei ole sormuksia. Mikäli sormuksia on kerätty, ne leviävät osumasta ympäristöön, mutta pelihahmo pysyy hengissä. Jos pelaaja saa vähintään 50 sormusta, tähtitolpat vievät hänet Erikoistasolle. Jokaisen maailman lopussa kohdataan tohtori Robotnik.


title: Sonic the Hedgehog 2

text: Vaikka pelialueet ovat merkittävästi laajempia kuin alkuperäisessä pelissä, ne sisältävät pääsääntöisesti vain kaksi kenttää kolmen sijasta. Poikkeuksia tästä ovat Metropolis (sisältää kolme tasoa) ja kolme viimeistä kenttää, joista jokainen sisältää yhden tason. Pelattavuus on entistäkin nopeampaa, ja Sonic voi uutena liikkeenä tehdä spin dash -hyökkäyksen, jonka ansiosta Sonic voi pyöriä paikoillaan kuin kaasuttava moottoripyörä, ja sitten kieriä huimaa vauhtia eteenpäin.


title: Sonic the Hedgehog 2

text: Valikosta pelaaja voi valita pelattavaksi hahmoksi joko pelkän Sonicin, Tailsin tai Sonicin ja Tailsin yhdessä. Oletuksena pelaaja ohjaa Sonicia Tailsin juostessa perässä automaattisesti. Toinen pelaaja voi kuitenkin ohjata Tailsia erikseen. Tails lentää jonkin ajan kuluttua takaisin, jos hän jää ruudun ulkopuolelle.


title: Sonic the Hedgehog 2

text:
Kaksinpelissä pelaajat taistelevat toisiaan vastaan joko Sonicilla tai Tailsillä jaetun ruudun kisassa läpi kolmen normaalikentän ja yhden erikoiskentän. Normaaleihin tasoihin kuuluvat Emerald Hill, Casino Night ja Mystic Cave, joissa on eri musiikit kuin yksinpelissä. Normaalitasoilla pelaajien paremmuutta vertaillaan viidellä osa-alueella (pisteet, aika, sormukset tason lopussa, kerättyjen sormuksien yhteismäärä ja rikotut tavaralaatikot). Erikoistasoilla kilpaillaan vain kerättyjen sormuksien määrästä. Kun toinen pelaaja on mennyt tason loppuun, on toisen päästävä loppuun 60 sekunnissa tai hän menettää hengen. Tasapelin sattuessa pelataan ylimääräinen erikoistaso. Lisäksi vaikeusasteen kasvattamiseksi kaksinpelissä on kaksi ainutlaatuista esinettä: teleporttilaatikot, jotka vaihtavat välittömästi pelaajien paikkaa, ja Robotnik-laatikko, joka vie epäonniselta pelaajalta liudan sormuksia.
"Sonic the Hedgehogin" lopussa pahan tohtori Robotnikin (tunnetaan myös nimellä ”Eggman”) Scrap Brain -laitos tuhoutui. Robotnik kuitenkin onnistui pakenemaan. "Sonic the Hedgehog 2:ssa" Robotnik on tullut takaisin ja aikoo jälleen valloittaa maailman. Hän seuraa salaa Sonicin Tornado-kaksitasoa lomapaikkaan Itäiselle saarelle. Legendan mukaan esihistoriallinen sivilisaatio käytti kerran seitsemän voimakiven mahtia saarella. Sonic tapaa eriskummallisen kaksihäntäisen ketun, jonka nimi on Miles ”Tails” Powers. Heistä tulee hyvät ystävät.


title: Sonic the Hedgehog 2

text: Sillä välin Robotnik aloittaa kaaossmaragdien etsimisen saadakseen voimanlähteen Death Egg -aluksen moottorille. Eräänä iltapäivänä hän aloittaa täyden hyökkäyksen saarelle. Hän vangitsee kaikki eläimet saarella ja muuttaa ne tahdottomiksi työläisroboteiksi. Sonic taistelee häntä vastaan yhdessä Tailsin kanssa. Heidän tavoitteena on löytää löytää kaaossmaragdit ennen Robotnikia.


title: Sonic the Hedgehog 2

text: Vaikka "Sonic the Hedgehog" oli Japanin Sonic Teamin suunnittelema, "Sonic the Hedgehog 2:n" kehitysvastuu annettiin Sega Technical Institutelle Yhdysvaltoihin. Kuitenkin kokeneet Japanin osaston jäsenet kuten Yūji Naka ja Hirokazu Yasuhara (ensimmäisen osan pääohjelmoija ja kenttäsuunnittelija) tuotiin työskentelemään yhdessä amerikkalaisten kanssa.


title: Sonic the Hedgehog 2

text:
Pelin prototyyppi löytyi kiinalaiselta Geocities-sivustolta, ja sitä on sen jälkeen levitetty internetissä nimellä "Sonic 2 Beta". Vain neljää tasoa voi pelata ”normaalisti”, loput (joihin kuuluu useita keskeneräisiä kenttiä) täytyy ladata huijauskoodilla valikon tasonvalinnan kautta. Useat niistä eivät ole pelattavia, mutta niitä voi tutkia debug-tilassa.
Hakkeroijat tutkivat protyyppia usein nähdäkseen miten "Sonic the Hedgehog 2" on kehitetty. Yūji Naka kommentoi asiaa haastattelussa sanoen, että tämä beta löytyi New Yorkista vuonna 1992 varastetulta esittelykasetilta. Akinori Nishiyama on myös todennut, että vuoto johtui sen aikaisista turvallisuusongelmista.


title: Sonic the Hedgehog 2

text: Aasiassa ja Brasiliassa piraattien myyjät laittoivat tämän prototyyppiversion kaseteille, ja myivät sitä lopullisena versiona. He kuitenkin muuttivat sitä sen verran, että Segan logo ei tule näkyviin peliä käynnistettäessä.


title: Sonic the Hedgehog 2

text: Sega julkaisi pelistä myös omat versiot Sega Master System ille ja Sega Game Gearille. Peleissä on erilaiset tasot, taustamusiikit ja pomovastukset.


title: Sonic the Hedgehog 2

text: Peli julkaistiin Japanissa Sega Mega Drivelle 21. marraskuuta 1992. Sega Genesiksen julkaisu Yhdysvalloissa ja Mega Driven julkaisu Euroopassa tapahtuivat kolme päivää myöhemmin 24. marraskuuta 1992. Kyseessä oli tiistai (englanniksi Tuesday), joten päivää kutsuttiin mainoksissa nimellä ”Sonic 2's day”. Segan mukaan he myivät 400 000 kappaletta viidessä päivässä. Peli on sen jälkeen julkaistu uudelleen useampaan kertaan:"Knuckles the Echidna in Sonic the Hedgehog 2" on Sonic Teamin ja Sega Technical Instituten kehittämä Sonic 2 - ja "Sonic & Knuckles" -pelien yhdistelmä, joka julkaistiin 24. helmikuuta 1994. Pelissä on mahdollista pelata Sonic 2:ta Knuckles-hahmolla. Erikoistasojen läpäisemiseksi sormuksia tarvitsee kerätä vähemmän ja erikoistasolle mentäessä kerätyt sormukset säilyvät palattaessa takaisin tasolle. Lisäksi pelistä on poistettu kaksinpeli.


title: Sonic the Hedgehog 2

text: "Sonic The Hedgehog 2 (2013) " on Crishtian Whiteheadin kehittämä uusversio pelistä iOS- ja Android-älypuhelimille. Pelissä voi pelata hahmoilla Sonic & Tails, Sonic, Tails tai Knuckles. Pelissä on uusi verkossa pelattava kaksinpelitila, jossa voi haastaa muita pelaajia. Peliin on myös palautettu Hidden Palace -kenttä.


title: Martha Gellhorn

text: Martha Gellhorn (8. marraskuuta 1908 – 15. helmikuuta 1998) oli yhdysvaltalainen kirjailija ja journalisti. Hän oli 1900-luvun kuuluisimpia kirjeenvaihtajia, joka raportoi lähes kaikista 60 vuotta kestäneen uransa aikana tapahtuneista merkittävistä konflikteista eri puolilla maailmaa. Hän oli naimisissa kirjailija Ernest Hemingwayn kanssa vuosina 1940–1945.


title: Martha Gellhorn

text: Gellhornin kuuluisien reportaasien sarja alkaa Yhdysvaltain lamakaudesta 1930-luvulla. Sen jälkeen hän kirjoitti Espanjan sisällissodasta, Adolf Hitlerin noususta ja Tšekkoslovakian valtauksesta. Toisen maailmansodan aikana hän kirjoitti Suomen talvisodasta, Hongkongista, Burmasta, Singaporesta ja Isosta-Britanniasta käsin. Myöhemmin hän kirjoitti Vietnamin sodasta, Kuuden päivän sodasta ja Keski-Amerikan sisällissodista. 1960-luvulla hän vietti paljon aikaa Afrikassa, osti talon Keniasta ja asui vuoroin siellä, vuoroin Lontoossa. 81-vuotiaana hän matkusti Panamaan ja kirjoitti Yhdysvaltain interventiosta.


title: Martha Gellhorn

text: Gellhorn julkaisi myös kaunokirjallisia teoksia, jotka usein liittyivät hänen raportoimiinsa paikkoihin ja tilanteisiin.


title: Martha Gellhorn

text: Gellhorn ystävystyi toisen tunnetun toimittajan John Pilgerin kanssa. Gellhorn oli vaikuttunut Pilgerin Vietnamin sodasta kertovista kirjoituksista ja kirjoitti Pilgerille kirjeen, jossa kertoi mielipiteensä. He tapasivat kuitenkin vasta kolme vuotta kirjeen lähettämisen jälkeen. On sanottu että jo ensitapaamisessa Pilger ja Gellhorn olivat samaa mieltä lähes kaikesta, paitsi Israelin ja Palestiinan konfliktista. Gellhorn tunnettiin voimakkaana Israelin puolustajana ja Pilger ohjasi keskustelun muihin aiheisiin.


title: Martha Gellhorn

text: Gellhorn teki itsemurhan 89-vuotiaana, taisteltuaan pitkään syöpää ja sokeutumista vastaan.


title: Martha Gellhorn

text: Gellhornin nimeä kantava journalismipalkinto luovutetaan toimittajalle, joka haastaa vakiintuneet käytännöt ja yleisesti hyväksytyt olettamukset. Palkinnon ovat saaneet mm. Hala Jaber (Sunday Times), Michael Tierney (Glasgow Herald), Robert Fisk (The Independent), Ghaith Abdul Ahad (The Guardian), Patrick Cockburn (The Independent), Chris McGreal (The Guardian), Geoffrey Lean(The Independent) ja Nick Davies (The Guardian).


title: Martha Gellhorn

text: Gellhornin ja Hemingwayn suhteesta kertoo HBO:n tuottama draama "Hemingway & Gellhorn" (2012), jonka päärooleissa ovat Nicole Kidman Gellhornina ja Clive Owen Hemingwayna.


title: Blue Shadow

text: Blue Shadow on Natsumen kehittämä ja Taiton vuonna 1991 NESille julkaisema sivuttain vierivä toimintapeli. "Blue Shadow" julkaistiin alun perin Japanissa nimellä KAGE. "Kage" on japania ja tarkoittaa "varjoa" (eng. "shadow"). Euroopassa pelin julkaisemisen aikaan vallitsevien ninjutsua ja väkivaltaisia itämaisia itsepuolustuslajeja koskevien ohjesääntöjen vuoksi peli nimettiin "Blue Shadowiksi" näissä maissa. Muualla peli tunnetaan nimellä Shadow of the Ninja. Pelaajan tavoitteena on pelastaa maailma pahan keisarin alaisuudesta voittamalla järjestyksessä etenevien kenttien viholliset, ja lopulta itse keisarin. Peli tukee korkeintaan kahden pelaajan yhtäaikaista pelaamista.


title: Blue Shadow

text: Pelin tapahtumat sijoittuvat vuoteen 2029. Paha, sortava keisari Garuda on ottanut New York Cityn valtaansa ja aiheuttanut monien ihmisten kuoleman. Vastaus sortoa vastaan ovat kaksi 'varjoa' (tai ninjaa), nimiltään Hayate ja Kaede, jotka nousevat Garudaa vastaan pysäyttääkseen tämän.


title: Blue Shadow

text: Pelaaja voi valita toisen kahdesta ninjasta: miehen (siniasuinen Hayate) tai naisen (puna-asuinen Kaede). Kumpikin ninja voi juosta, hyökätä, hypätä, kyykistyä ja roikkua kaiteista. Molemmat ninjat aloittavat pelin aseenaan lyhyt miekka, mutta kussakin kentässä on aselaatikoita, joista saa uusia aseita. Laatikoiden sisältö voi myös tehostaa miekkaa tai lisätä pelaajan elinvoimaa. Pelaajan elinvoimamittari hupenee kuiluun pudotessa tai jos pelaaja saa viholliselta osuman. Mikäli pelaaja menettää kaiken elinvoimansa, hänellä on mahdollisuus jatkaa peliä viisi kertaa. Kahden pelaajan yhtäaikaisessa pelissä jatkomahdollisuudet on jaettu kahden pelaajan kesken.


title: Pappeus (mormonismi)

text: Myöhempien aikojen pyhien liikkeessä pappeus katsotaan erääksi Kristuksen kirkon tunnusmerkeistä. Kristuksen kirkolla täytyy olla pappeus, jonka alkuperä on Jumalassa. Pappeuden valtuus liittyy pyhien toimitusten suorittamiseen, kuten kasteiden ja konfirmaatioiden sekä muiden siunaamistoimitusten suorittamiseen. Pyhät toimitukset ovat mormonismin mukaan päteviä vain, mikäli niiden toimittajalla on pappeuden valtuus. Pappeuden valtuus liittyy myös erilaisiin kirkon johtotehtäviin, joihin kutsuttavilta vaaditaan pappeus.